qundao/data-zh-poetry huggingface dataset:
结杨柳曲
作者：胡奎
朝代：明
体裁：乐府曲辞

千结江上柳，万结离人心。千结与万结，何如结衣襟。结襟尚可解，结心终不改。初结明月环，再结同心带。带以结绸缪，环以结欢爱。
络纬吟二首
作者：胡奎
朝代：明

唧唧始临楹，袅袅复移树。露叶惊虚织，风条劳暗度。盈盈窗间女，皎皎机中素。姑寒未得衣，先催了官赋。唧唧复唧唧，络纬啼东壁。如何终夜鸣，辛苦劳虚织。贫家素丝未了官，堂上老姑衣正寒。嗟尔年年催懒妇，露绩风缫竟何补。愿妾长勤姑有衣，买丝纳官先上机。
络纬吟二首·其一
作者：胡奎
朝代：明
体裁：乐府曲辞

唧唧始临楹，袅袅复移树。露叶惊虚织，风条劳暗度。盈盈窗间女，皎皎机中素。姑寒未得衣，先催了官赋。
络纬吟二首·其二
作者：胡奎
朝代：明
体裁：乐府曲辞

唧唧复唧唧，络纬啼东壁。如何终夜鸣，辛苦劳虚织。贫家素丝未了官，堂上老姑衣正寒。嗟尔年年催懒妇，露绩风缫竟何补。愿妾长勤姑有衣，买丝纳官先上机。
绩妇词
作者：胡奎
朝代：明
体裁：五言绝句

小姑红烛下，夜绩到天明。乍可无膏火，偷光莫借镫。
绿水曲
作者：胡奎
朝代：明
体裁：乐府曲辞

绿水何盈盈，方舟出兰渚。美人临清流，相期拾翠羽。翠羽不可拾，春波荡人心。人心如绿水，谁能知浅深。
绿珠
作者：胡奎
朝代：明
体裁：五言绝句

妾堕高楼日，名园花正开。如何金谷友，不见一人来。
绿珠坠楼
作者：胡奎
朝代：明
体裁：七言绝句

花飞金谷綵云空，玉笛吹残步障风。枉费明珠三百斛，荆钗那及嫁梁鸿。
绿珠曲
作者：胡奎
朝代：明
体裁：乐府曲辞

郎有百斛珠，妾有一寸心。宁甘坠楼死，花落故园深。
缆舟石
作者：胡奎
朝代：明
体裁：五言绝句

寄语江边石，郎今隔远天。如何江水上，只缆别人船。
罗浮美人图
作者：胡奎
朝代：明
体裁：七言绝句

翠禽啼处玉娟娟，梦入梨云别有天。一夜清寒谁是伴，忽随明月到窗前。
美女篇
作者：胡奎
朝代：明
体裁：乐府曲辞

有女颜如花，生长越王家。浣纱白石上，何曾知馆娃。高台凌青天，朝歌暮复弦。宫人裁白苧，只知长少年。日月无停车，流光迅于电。春风吹落花，不到黄金殿。
美妾换马
作者：胡奎
朝代：明
体裁：古风

妾重千金躯，君爱千里足。共怜逸足疾如飞，谁念贞妾美如玉。妾今出门去，无复侍华堂。寸心何以报，愿作青丝缰。
美妾换马
作者：胡奎
朝代：明
体裁：五言律诗

掩泪整花钿，当阶卸锦鞯。徒誇珠络臂，不及玉连钱。一笑千金直，长鸣万里天。明妃青冢草，遗恨寄婵娟。
老妇叹镜词二首
作者：胡奎
朝代：明

妾有团团古时镜，在匣浑如月端正。朝朝持向玉台前，秋水芙蓉两相映。自从十五画脩蛾，白发相看尘渐多。绣得合欢双宝带，今朝携上街头卖。满城新镜照新人，此镜无人定高价。妾有团团嫁时镜，比似青天月端正。少年锦带绣芙蓉，照妾颜色如花红。妾今对镜头如雪，辜负青天端正月。
老妇叹镜词二首·其一
作者：胡奎
朝代：明
体裁：乐府曲辞

妾有团团古时镜，在匣浑如月端正。朝朝持向玉台前，秋水芙蓉两相映。自从十五画脩蛾，白发相看尘渐多。绣得合欢双宝带，今朝携上街头卖。满城新镜照新人，此镜无人定高价。
老妇叹镜词二首·其二
作者：胡奎
朝代：明
体裁：乐府曲辞

妾有团团嫁时镜，比似青天月端正。少年锦带绣芙蓉，照妾颜色如花红。妾今对镜头如雪，辜负青天端正月。
老父谣送南昌康侯考绩如京师
作者：胡奎
朝代：明
体裁：乐府曲辞

我行南昌道，相逢白头老。白头甘老南昌村，一生不识府县门。去年卖剑买黄犊，今年纳租租易足。白头种柳县门前，愿留康侯住数年。侯今报政金门下，待侯重来系骢马。
老父谣送南昌康侯考绩如京师
作者：胡奎
朝代：明

我行南昌道，相逢白头老。白头甘老南昌村，一生不识府县门。去年卖剑买黄犊，今年纳租租易足。白头种柳县门前，愿留康侯住数年。侯今报政金门下，待侯重来繫骢马。
老至
作者：胡奎
朝代：明
体裁：六言诗

今年七十有四，一岁三百六旬。看过故园桃李，不知几度青春。
老至
作者：胡奎
朝代：明
体裁：古风

今晨对明镜，始知吾老矣。五年寓洪都，思家二千里。江流直如弦，风帆疾如矢。西山有白石，可以砺吾齿。
聋叟听雨戏题
作者：胡奎
朝代：明
体裁：五言绝句

打窗风雨来，两耳惊不入。起来觅秋声，但见林叶湿。
胡蝶舞
作者：胡奎
朝代：明
体裁：乐府曲辞

东家西家胡蝶飞，东家花落胡蝶稀。西家明年花又放，胡蝶还从花下归。东家还向西家道，眼底青春为谁好。人生行乐须及时，莫遣花前胡蝶少。
自君之出矣
作者：胡奎
朝代：明
体裁：乐府曲辞

自君之出矣，我琴不曾弹。弦中哀与乐，只在转指间。自君之出矣，蛾眉向谁画。思君如明镜，挂在东窗下。自君之出矣，夜夜卜灯花。思君如车轮，何时碾到家。自君之出矣，一望一回头。思君如辘轳，展转何时休。
自遣
作者：胡奎
朝代：明

红颜养得看看老，白发梳来种种多。却喜算来无酒债，最难遣去是诗魔。二麦黄时气似秋，冬青花落雨才收。北窗暂假须臾睡，又听鹁鸠啼树头。落尽飞花满地红，无端三月雨声中。天心也与人心别，才见东风又北风。
自遣·其一
作者：胡奎
朝代：明
体裁：七言绝句

红颜养得看看老，白发梳来种种多。却喜算来无酒债，最难遣去是诗魔。
自遣·其三
作者：胡奎
朝代：明
体裁：七言绝句

落尽飞花满地红，无端三月雨声中。天心也与人心别，才见东风又北风。
自遣·其二
作者：胡奎
朝代：明
体裁：七言绝句

二麦黄时气似秋，冬青花落雨才收。北窗暂假须臾睡，又听鹁鸠啼树头。
舟中
作者：胡奎
朝代：明
体裁：五言绝句

月白天宇高，仰见明星烂。坐久不闻钟，舟人夜中饭。
舟中
作者：胡奎
朝代：明
体裁：五言律诗

舟行一水间，同泊大江湾。白见初生月，青怜已过山。有家形老梦，无酒慰愁颜。仰睹云霄上，冥鸿不可攀。
舟中怀友人
作者：胡奎
朝代：明

白头人已老，同约不同游。寒食他乡酒，春波各自舟。见灯思越语，闻橹待吴讴。安得须叟见，令人散百忧。夜泊长江上，何人笑语同。月依临浦树，云逐渡江风。短发明灯下，浮生大梦中。却怜河汉水，咫尺不相通。
舟中怀友人·其一
作者：胡奎
朝代：明

白头人已老，同约不同游。寒食他乡酒，春波各自舟。见灯思越语，闻橹待吴讴。安得须叟见，令人散百忧。
舟中怀友人·其一
作者：胡奎
朝代：明
体裁：五言律诗

白头人已老，同约不同游。寒食他乡酒，春波各自舟。见灯思越语，闻橹待吴讴。安得须臾见，令人散百忧。
舟中怀友人·其二
作者：胡奎
朝代：明
体裁：五言律诗

夜泊长江上，何人笑语同。月依临浦树，云逐渡江风。短发明灯下，浮生大梦中。却怜河汉水，咫尺不相通。
舟中积雨
作者：胡奎
朝代：明
体裁：五言律诗

一雨复一雨，渡江重渡江。风雷自动荡，水石相冲撞。月影忽堕地，雨声犹在窗。閒愁千万斛，安得酒盈缸。
舟中醉歌示同舟友人
作者：胡奎
朝代：明
体裁：古风

歌越调，唱吴讴，南风吹过黄芦洲。前船后船相逐起，联联翩翩鸟衔尾。前船相开后船喜，不用愁风更愁水。采石有酒江有鱼，买鱼沽酒歌呜呜。歌呜呜，击唾壶，人间此乐曾有无。
舟次番湖风顺雨晴柬同舟李纪善
作者：胡奎
朝代：明
体裁：五言律诗

潮落大江开，春流碧似苔。沙明分岛屿，山远出楼台。白日千帆过，青天一鸟来。同舟李供奉，真有济川才。
舟至大胜关
作者：胡奎
朝代：明
体裁：七言律诗

大胜关前津吏迎，南风猎猎动高旌。鱼龙水底寒无梦，鸡犬山中夜不惊。在德岂论天堑险，开邦正喜地图平。一钩月挂西南树，卧听篙师欸乃声。
舟过临平
作者：胡奎
朝代：明
体裁：七言绝句

柁楼移月过临平，此是朝天第一程。急起推篷与山别，可怜夜半不分明。
舟过庐山
作者：胡奎
朝代：明

青山在船头，正对香炉面。如何五老人，一老不可见。临流问四老，相遇何不早。一老对我心，万古青不了。我昔过匡庐，白云在其下。盘盘封谷口，如虎复如马。望之安可招，揽之不盈把。何人结茅屋，此意更潇洒。
舟过庐山·其一
作者：胡奎
朝代：明
体裁：古风

青山在船头，正对香炉面。如何五老人，一老不可见。临流问四老，相遇何不早。一老对我心，万古青不了。
舟过庐山·其二
作者：胡奎
朝代：明
体裁：古风

我昔过匡庐，白云在其下。盘盘封谷口，如虎复如马。望之安可招，揽之不盈把。何人结茅屋，此意更潇洒。
舟过采石拟吊谪仙风雨所阻弗遂
作者：胡奎
朝代：明
体裁：古风

炮车云兴大风作，收帆夜傍沙洲泊。春阴遮断蛾眉亭，不见蛾眉镜中落。欲吊开元李谪仙，锦袍一去三千年。如何古时月，不照今人船。自从捉月上天去，不知月落归何处。月照人间无古今，江流不断天沈沈。乾坤清气古亦少，大雅遗音向谁道。白也明朝知我来，放出蛾眉翠如扫。
艳歌行
作者：胡奎
朝代：明
体裁：乐府曲辞

堂前燕，尾差差，远行兄弟不如归。一朝流宕在他县，故衣未补新衣绽。主妇敬爱客，为补故衣裳。夫婿入门来，斜昐情内伤。请卿勿斜盼，门有池水清泱泱。水中白石郎自见，妾心如石不可转。
艾如张二首
作者：胡奎
朝代：明

野田黄雀朝暮飞，碧云茫茫艾叶肥。少年张罗雀不知，误触毛羽鸣声悲。凤凰翱翔千仞冈，五色文采鸣朝阳。托巢蓬莱白玉树，此生安识艾如张。东山有凤，西山有麟。张罗于野，其心匪仁。天池之鹏，扶摇直上。翼如垂云，安畏尔网。
艾如张二首·其一
作者：胡奎
朝代：明
体裁：乐府曲辞

野田黄雀朝暮飞，碧云茫茫艾叶肥。少年张罗雀不知，误触毛羽鸣声悲。凤凰翱翔千仞冈，五色文采鸣朝阳。托巢蓬莱白玉树，此生安识艾如张。
艾如张二首·其二
作者：胡奎
朝代：明
体裁：乐府曲辞

东山有凤，西山有麟。张罗于野，其心匪仁。天池之鹏，扶摇直上。翼如垂云，安畏尔网。
节妇吟
作者：胡奎
朝代：明
体裁：古风

汲井井水清，弹琴琴弦直。弦直节不移，水清心共白。夫死舅姑老，妾身安所归。灯前形共影，独留三岁儿。愿儿日长大，他年应门户。莫恋蜜脾甜，甘为蓼虫苦。
芝原为富春冯孝子作
作者：胡奎
朝代：明
体裁：古风

大树将军之子孙，何年葬父灵山根。仙翁骑鹤去不返，但见紫芝烨烨生。灵原丛丛一抔土，上天应念儿心苦。千年石室发幽光，得见灵芝如见父。人言服之可长年，安得灵魄登飞仙。芝生在地父在天，鹤归夜夜山之颠。
花上蝶
作者：胡奎
朝代：明
体裁：五言绝句

翩翩花上蝶，恋花不恋叶。叶多花渐稀，愁杀空闺妾。
花下吟赠友
作者：胡奎
朝代：明
体裁：乐府曲辞

昨日桃花开，今朝李花落。开落自有时，红颜不如昨。手提青丝白玉壶，得钱何惜花下沽，今日有花明日无。
花信风
作者：胡奎
朝代：明
体裁：六言诗

二十四番花信，三千里外乡心。屈指落梅消息，从头数到如今。
花游曲
作者：胡奎
朝代：明
体裁：乐府曲辞

东阑杏花雨，袅袅寒食烟。相期洛阳陌，斗草赌金钱。白玉装车轴，珊瑚作马鞭。章台年少子，走马绿杨边。
芳树
作者：胡奎
朝代：明
体裁：乐府曲辞

青青道傍树，飞花委道傍。不恋道傍土，一夕随风翔。高飞上青天，低飞入流水。花性自飘扬，孰谓因风起。
苍雪堆
作者：胡奎
朝代：明
体裁：七言律诗

种得琅玕三百个，当窗飞翠不曾乾。润浮石榻常疑雨，清逼田衣故作寒。开径何烦童子扫，敲门只许故人看。若为消得南州热，借我吹笙坐碧坛。
苍龙阙
作者：胡奎
朝代：明
体裁：五言排律

鸿龙排绛阙，象魏辟金扉。太乙昭黄道，勾陈直紫微。蜿蜒扶日上，夭矫挟云飞。望拜千官集，柔怀万国归。春班随仗入，午漏隔花稀。愿奏虞廷乐，长瞻黼黻衣。
苔钱
作者：胡奎
朝代：明
体裁：七言绝句

人迹来稀地自偏，閒门无事度年年。最怜十日空阶雨，铸得青青万个钱。
苔阶蜗篆
作者：胡奎
朝代：明
体裁：五言绝句

不从蛮触战，聊学李斯书。莫笑雕虫技，也胜粘壁枯。
苦热
作者：胡奎
朝代：明
体裁：七言律诗

溽暑经旬懒出门，风亭水榭亦昏昏。徒闻露下黄姑渚，漫想冰生玉女盆。筠簟不教眠得稳，蔗浆犹觉饮来温。故人病起应相忆，何日从容共晚尊。
苦热行
作者：胡奎
朝代：明

江南五六月，无地寻清凉。东家少年不怕暑，玉盌冰花调蔗浆。平头奴子面如玉，纨扇驱风入脩竹。安知跃马走红尘，畏途炎蒸愁杀人。
苦热行
作者：胡奎
朝代：明
体裁：乐府曲辞

江南五六月，无地寻清凉。东家少年不怕暑，玉碗冰花调蔗浆。平头奴子面如玉，纨扇驱风入脩竹。安知跃马走红尘，畏途炎蒸愁杀人。
范史云歌
作者：胡奎
朝代：明
体裁：乐府曲辞

三日不食釜生鱼，五日不食甑生尘。丈夫未遇甘贱贫，呜呼，岂无人间范史云。
荷叶露珠
作者：胡奎
朝代：明
体裁：五言绝句

既圆仍复碎，才满又还倾。一掬铜仙泪，终宵泣到明。
荷花鸂鶒图
作者：胡奎
朝代：明
体裁：五言绝句

荷花澄晚色，荷叶盖秋江。无情沙上鸟，交颈自双双。
荷花鸂鶒图
作者：胡奎
朝代：明
体裁：七言绝句

西子湖头荷叶圆，一双鸂鶒傍花眠。寄语采花湖上女，花边莫放木兰船。
荷露
作者：胡奎
朝代：明
体裁：七言绝句

池上风荷碧玉盘，朝来承得露华寒。也知此物同欹器，早把明珠著眼看。
莫望云
作者：胡奎
朝代：明
体裁：古风

莫望云，望云云渐远。故乡云在心，它乡云在眼。云在它乡眼，何如故乡心。云近尚可望，云远思转深。人生谁无母，子心良独苦。峨眉太白青入天，不及家山一抔土。
莫洗红
作者：胡奎
朝代：明
体裁：乐府曲辞

莫洗红，洗红红渐少。郎爱新红鲜，妾怜旧红好。少妇回看机上丝，笑言还胜未红时。
落星石
作者：胡奎
朝代：明
体裁：七言绝句

曾闻博望泛灵槎，直到河东织女家。载得支机一片石，至今遗迹在江沙。
落星石
作者：胡奎
朝代：明
体裁：古风

落星石，何磊磊。既不补青天，又不填沧海，屹立中流竟何待。银河一水夜迢迢，胡不上天横作桥。
落梅风
作者：胡奎
朝代：明
体裁：七言绝句

二十四番花信风，此风先到寿阳宫。若教吹入罗浮洞，笑杀江南白发翁。
葛洪丹井
作者：胡奎
朝代：明
体裁：古风

吾闻句漏仙翁之丹井，乃在紫微之阳东山之顶。仙翁丹成去不归，但见一泓寒碧涵秋影。当年仙翁鍊丹砂，呼吸沆瀣餐朝霞。陶镕日月精，鍊冶紫河车。玄液化白雪，真胎结黄芽。一朝骑龙去，翱翔太清家。遗此百尺井，千古令人嗟。辘轳无声石苔紫，子规啼老长松花。我来汲井凌绝顶，夜半飞出黄金鸦。直疑此水接东海，上通银汉之灵槎。灵槎迢迢贯明月，汉使西回持绛节。矫如黄鹄摩晴空，何待金丹蜕凡骨。酌以丹井水，载歌仙人篇，永言保之合自然。勿因离别损颜色，此水可以期长年。
蒿里曲
作者：胡奎
朝代：明
体裁：乐府曲辞

蒿里曲，春草绿，人生百年如转烛。石家美人双翠蛾，尊前妙舞扬清歌。一朝艳骨化黄土，富贵浮云可奈何。
蓟门行
作者：胡奎
朝代：明
体裁：乐府曲辞

天上白雪飞，将军朝猎围。大野地椒短，草深狐兔肥。健儿先报捷，生缚楼兰归。
蔡河闻雁
作者：胡奎
朝代：明
体裁：七言绝句

白雁南来第一声，蔡州城畔最多情。闺中此夜应闻得，不道郎行到汴京。
薤上露
作者：胡奎
朝代：明
体裁：乐府曲辞

薤上露，朝日晞，昨日相见今日违。力拔山，气如虎。朝日晞，薤上露。
薤露歌
作者：胡奎
朝代：明
体裁：乐府曲辞

薤上露，何离离。人生不满百，欢乐当及时。东方三足乌，啼老榑桑枝。古来圣与贤，一去无还期。薤上露，令人悲。薤上露，何瀼瀼。蓬莱变清浅，海水漂枯桑。有生会俱尽，宁论弱与强。空馀三尺土，千年閟幽光。薤上露，令人伤。薤上露，何漙漙。朝日上陇头，叶上露易乾。乌啼松树间，相送入空山。白骨委黄壤，亲朋各自还。薤上露，令人叹。
蘸笔池
作者：胡奎
朝代：明
体裁：五言绝句

夜浴月中兔，朝临池上书。定有古文字，化为科斗鱼。
虞姬伏剑
作者：胡奎
朝代：明
体裁：七言绝句

当时玉斗碎鸿门，碧血空沾楚剑痕。满地落花皆汉土，不知何处著春魂。
蚕簇词
作者：胡奎
朝代：明
体裁：乐府曲辞

拜蚕室，祭神桑，吴蚕在箔神在堂。愿神佑蚕风日好，取茧倍多蚕缕长。十日天阴未开箔，蚕吐丝迟茧还薄。地炉火煖借春回，再祷神蚕须急作。缫车易转茧易抽，长丝满桁晴不收。新妇登堂向姑道，今岁衣姑丝不少。
蛛网落花
作者：胡奎
朝代：明
体裁：五言绝句

脉脉萦春思，依依阁晚红。有情终恋日，到底不随风。
蛟蟠堤
作者：胡奎
朝代：明
体裁：五言绝句

长堤蟠翠蛟，鳞甲欲飞动。岂同樗散材，会待明堂用。
蜘蛛词
作者：胡奎
朝代：明
体裁：五言绝句

朝布一尺网，夕萦千缕丝。东家双蛱蝶，不敢傍檐飞。
行路难
作者：胡奎
朝代：明
体裁：乐府曲辞

出门登山无太行，出门涉水无瞿唐。太行羊肠九折坂，谁道车轮去不返。瞿唐虎须千丈渊，谁道此中能覆船。惟有人心不可测，当面波澜与荆棘。我欲剪荆棘、平波澜，出门莫歌行路难。
衔泥燕
作者：胡奎
朝代：明
体裁：乐府曲辞

衔泥燕，尾毵毵。昨日衔泥在城北，今日衔泥在城南。城南华屋故巢改，城北故巢无复在。裴回不敢离旧栖，主翁一别何时归。
襄阳小儿歌
作者：胡奎
朝代：明

朝出习家池，山公倒按罗。归时太守醉，笑杀襄阳儿。朝看襄阳花，夕饮襄阳酒。马上倒载归，小儿齐拍手。
襄阳小儿歌·其一
作者：胡奎
朝代：明
体裁：五言绝句

朝出习家池，山公倒按罗。归时太守醉，笑杀襄阳儿。
襄阳小儿歌·其二
作者：胡奎
朝代：明
体裁：五言绝句

朝看襄阳花，夕饮襄阳酒。马上倒载归，小儿齐拍手。
襄阳歌
作者：胡奎
朝代：明
体裁：乐府曲辞

襄阳太守白接䍦，襄阳儿唱白铜鞮。今朝载酒向何处，言往习家池上去。醉春日，歌春风。马上归，花正红。
襄阳童儿歌
作者：胡奎
朝代：明

朝出襄阳城，花间识马声。春风夜来雨，池上縠纹生。倒著接䍦归，马嘶城下路。太守醉不醒，儿童歌日暮。
襄阳童儿歌
作者：胡奎
朝代：明
体裁：七言绝句

高阳池水绿如苔，日日襄阳太守来。倒著接䍦扶上马，日斜乘醉看花回。
襄阳童儿歌·其一
作者：胡奎
朝代：明
体裁：五言绝句

朝出襄阳城，花间识马声。春风夜来雨，池上縠纹生。
襄阳童儿歌·其二
作者：胡奎
朝代：明
体裁：五言绝句

倒著接䍦归，马嘶城下路。太守醉不醒，儿童歌日暮。
襄陵操
作者：胡奎
朝代：明
体裁：乐府曲辞

登彼会稽兮洪水滔滔。嗟我黔首兮百万嗷嗷。胼胝兮乘橇，过门不入兮使我心劳。
西施捧心
作者：胡奎
朝代：明
体裁：五言绝句

一痛一眉颦，夫差识未真。曾知褒姒笑，即是捧心人。
西施捧心
作者：胡奎
朝代：明
体裁：七言绝句

妾住西家本姓施，越王尝胆已多时。至今独抱心中苦，长向春宫锁翠眉。
西池晚酌
作者：胡奎
朝代：明
体裁：古风

方池散文漪，微飔坐来爽。归禽各已息，华月从东上。故人适我趣，携尊共延赏。隔水闻疏钟，令人起遐想。
西湖竹枝词
作者：胡奎
朝代：明

荷叶盖头花拂衣。今夜采莲当早归。昨日小孤回棹晚，鸳鸯惊过里湖飞。侬家住在玛瑙坡。与郎湖上采么荷。侬比莲心心最苦，郎如藕丝丝更多。妾是藕条郎似荷。劝郎听唱竹枝歌。藕条抱节丝难断，荷叶留心苦更多。妾是浮萍郎似花。花随风去落天涯。浮萍只恋池中水，花性飘扬不恋家。妾是荷花郎是萍。萍随波浪任飘零。荷心不离泥中藕，花谢明年叶再青。郎是天河妾是星。与郎相见最分明。河流只向西南去，抛妾东边渡不成。西子湖边杨柳花。随风随雨落天涯。莫教飞入湖中去，化作浮萍不恋家。湖中荷叶绿田田。恰似人间子母钱。若能买得春愁断，侬亦移家傍水边。
西湖竹枝词·其一
作者：胡奎
朝代：明

荷叶盖头花拂衣。今夜采莲当早归。昨日小孤回棹晚，鸳鸯惊过里湖飞。
西湖竹枝词·其一
作者：胡奎
朝代：明
体裁：词

荷叶盖头花拂衣，今夜采莲当早归。昨日小孤回棹晚，鸳鸯惊过里湖飞。
西湖竹枝词·其七
作者：胡奎
朝代：明

西子湖边杨柳花。随风随雨落天涯。莫教飞入湖中去，化作浮萍不恋家。
西湖竹枝词·其七
作者：胡奎
朝代：明
体裁：词

西子湖边杨柳花，随风随雨落天涯。莫教飞入湖中去，化作浮萍不恋家。
西湖竹枝词·其三
作者：胡奎
朝代：明

妾是藕条郎似荷。劝郎听唱竹枝歌。藕条抱节丝难断，荷叶留心苦更多。
西湖竹枝词·其三
作者：胡奎
朝代：明
体裁：词

妾是藕条郎似荷，劝郎听唱竹枝歌。藕条抱节丝难断，荷叶留心苦更多。
西湖竹枝词·其二
作者：胡奎
朝代：明

侬家住在玛瑙坡。与郎湖上采么荷。侬比莲心心最苦，郎如藕丝丝更多。
西湖竹枝词·其二
作者：胡奎
朝代：明
体裁：词

侬家住在玛瑙坡，与郎湖上采么荷。侬比莲心心最苦，郎如藕丝丝更多。
西湖竹枝词·其五
作者：胡奎
朝代：明

妾是荷花郎是萍。萍随波浪任飘零。荷心不离泥中藕，花谢明年叶再青。
西湖竹枝词·其五
作者：胡奎
朝代：明
体裁：词

妾是荷花郎是萍，萍随波浪任飘零。荷心不离泥中藕，花谢明年叶再青。
西湖竹枝词·其八
作者：胡奎
朝代：明

湖中荷叶绿田田。恰似人间子母钱。若能买得春愁断，侬亦移家傍水边。
西湖竹枝词·其八
作者：胡奎
朝代：明
体裁：词

湖中荷叶绿田田，恰似人间子母钱。若能买得春愁断，侬亦移家傍水边。
西湖竹枝词·其六
作者：胡奎
朝代：明

郎是天河妾是星。与郎相见最分明。河流只向西南去，抛妾东边渡不成。
西湖竹枝词·其六
作者：胡奎
朝代：明
体裁：词

郎是天河妾是星，与郎相见最分明。河流只向西南去，抛妾东边渡不成。
西湖竹枝词·其四
作者：胡奎
朝代：明

妾是浮萍郎似花。花随风去落天涯。浮萍只恋池中水，花性飘扬不恋家。
西湖竹枝词·其四
作者：胡奎
朝代：明
体裁：词

妾是浮萍郎似花，花随风去落天涯。浮萍只恋池中水，花性飘扬不恋家。
西翠楼为郭医作
作者：胡奎
朝代：明
体裁：七言律诗

北郭仙人十二楼，好山多在屋西头。凉阴晚送窗前雨，爽气朝迎笏外秋。翡翠半帘分太华，凤凰双琯下昆丘。安期定有如瓜枣，我欲相寻海上游。
见新月
作者：胡奎
朝代：明
体裁：乐府曲辞

下阶拜新月，比妾镜中眉。郎在天涯见，莫忘初画时。
见新月思家有作
作者：胡奎
朝代：明

初三初四月如钩，照见江水向东流。家人今夜应望月，不知郎在大江头。初三初四月钩弯，郎在船头望远山。月似蛾眉山似黛，如何不念镜中鬟。
见新月思家有作·其一
作者：胡奎
朝代：明
体裁：七言绝句

初三初四月如钩，照见江水向东流。家人今夜应望月，不知郎在大江头。
见新月思家有作·其二
作者：胡奎
朝代：明
体裁：七言绝句

初三初四月钩弯，郎在船头望远山。月似蛾眉山似黛，如何不念镜中鬟。
见新燕
作者：胡奎
朝代：明
体裁：七言绝句

东家昨夜杏花开，茅舍今朝燕子来。但使结巢栖得稳，何须更觅好楼台。
见新燕有感
作者：胡奎
朝代：明
体裁：七言绝句

东家昨日杏花开，西舍今朝燕子来。载酒莫辞花下醉，春风能得几时回。
见萤火
作者：胡奎
朝代：明
体裁：七言绝句

东园雨过见流萤，飞去飞来不暂停。著树偶沾垂叶露，上天浑学照泥星。
见萤火拟闺怨
作者：胡奎
朝代：明
体裁：七言绝句

不见郎归照六经，年年误妾拾流萤。何由飞上天河去，化作牵牛织女星。
观日
作者：胡奎
朝代：明
体裁：七言绝句

夜半鸡鸣海日红，六龙飞出五云中。曾从秦望山头见，万里青天踏彩虹。
观海雨阻
作者：胡奎
朝代：明
体裁：七言律诗

五鼓既作鸡三鸣，披衣起坐候朝晴。无端东海秋潮信，又作西窗夜雨声。红想霞生旸谷树，青怜山近越王城。会须明日偿高兴，随意看云称野情。
觉非诗
作者：胡奎
朝代：明
体裁：古风

晨兴正冠裳，端居俨若思。先哲有遗训，兢兢常在兹。贤哉蘧伯玉，五十始知非。是非日相仍，何以决群疑。四勿我裘领，三省我蓍龟。衡以较重轻，鉴以别妍媸。直者不可枉，白者不可缁。愿言保终始，中心毋自欺。
角端
作者：胡奎
朝代：明
体裁：七言绝句

玉门关外靖边尘，此兽能言即谏臣。不向水经图罔象，好从高阁画麒麟。
访僧不遇
作者：胡奎
朝代：明
体裁：七言绝句

三月青桐已著花，我来欲吃赵州茶。应门童子长三尺，说道阇黎不在家。
访戴图
作者：胡奎
朝代：明
体裁：七言绝句

下篷听雪不见山，推篷见雪山更好。此时兴尽便回舟，何必相逢戴安道。
读张外史诗
作者：胡奎
朝代：明
体裁：七言律诗

海内诗人久寂寥，静中披卷即神交。函关紫气长怀李，句曲青山本姓茅。快雨送晴来竹下，淡云流月过林梢。令威若返辽东鹤，定拟云松共结巢。
读张蜕庵先生诗集用韵
作者：胡奎
朝代：明
体裁：七言律诗

仙翁委蜕太清家，彤管长留五色花。诗到黍离风已变，鹤归华表梦应赊。泠泠清庙弦声古，濯濯铜盘露脚斜。读罢令人清彻骨，底须学士凤团茶。
调笑词二首
作者：胡奎
朝代：明

杨柳，杨柳，一夜绿如春酒。今朝起送归人，关山千里暮春。暮春，暮春，春暮目断天涯烟树。胡蝶，胡蝶，飞绕碧桃千叶。今朝走觅南邻，明日天涯暮春。暮春，暮春，春暮花落蝶归何处。
调笑词二首·其一
作者：胡奎
朝代：明
体裁：词

杨柳，杨柳，一夜绿如春酒。今朝起送归人，关山千里暮春。暮春，暮春，春暮目断天涯烟树。
调笑词二首·其二
作者：胡奎
朝代：明
体裁：词

胡蝶，胡蝶，飞绕碧桃千叶。今朝走觅南邻，明日天涯暮春。暮春，暮春，春暮花落蝶归何处。
谢何徵君惠麻鞋
作者：胡奎
朝代：明
体裁：古风

仙人昔上蓬莱宫，十年蹋遍京尘红。仙人今归东海曲，麻鞋但遗双白足。白足麻鞋白似霜，紫苔犹带落花香。世人不识飞凫舄，千里烦君远寄将。昨向沧洲拾瑶草，雨过沙乾著来好。此中不是若耶溪，布袜何愁杜陵老。知君已谢鹓鹭班，寻真来访白云间。旧时猿鹤应相识，好在南山与北山。
谢南康张少府惠带
作者：胡奎
朝代：明
体裁：古风

南康少府休官日，三径黄花有佳色。寄来束带水犀文，令我腰围较宽窄。乌纱高帽白苧衣，系来稚子道相宜。入手御炉烟气重，知卿来自凤凰池。我亦平生爱疏散，可恨与卿相见晚。秋来消瘦苦耽诗，一日几回移带眼。湖鱼白白湖蟹肥，禾黍满田黄雀飞。秋水野航三十里，停云西望思依依。
谢友人远惠鲜鲚并采石酒
作者：胡奎
朝代：明
体裁：七言绝句

江心鲜鲚出银涛，个个长于金错刀。未书山阴裹鲊帖，先寄采石真珠醪。
谢惠桂花
作者：胡奎
朝代：明
体裁：七言律诗

金佛寺中金粟子，黄金布地即金沙。兔公邀月来香国，龙女凌风散宝花。撚处从教迦叶笑，寄来绝胜赵州茶。老夫鼻观根尘断，遮莫秋风到我家。
谢杏林送酒
作者：胡奎
朝代：明
体裁：七言绝句

山瓶春日送流霞，不用青钱付酒家。草阁暮寒成独酌，醉邀明月上梨花。
谢杜医士为叶百户赠
作者：胡奎
朝代：明
体裁：古风

浣花老翁好孙子，家住盐官忠义里。幼读神农黄帝书，青年卖药居城市。今夏括苍叶守中，卧病兼旬不能起。更医至再复至三，孰辨阴阳明表里。城中杜子有家学，分得桑君上池水。捷如壮士当敌场，百步穿杨誇一矢。昔也父母及诸弟，仓皇惊怕走折趾。今也怡然北堂下，笑舞莱衣具甘旨。五月归从白玉京，琼玖安能酬木李。触热敲门求我歌，好雨洗秋凉入髓。勖哉杜子须努力，积土为山自今始。而翁天外如有闻，化鹤归来心亦喜。
贝宫夫人
作者：胡奎
朝代：明
体裁：古风

海宫曈曈紫贝光，瑶妃叫月归龙堂。金虬蜿蜒翼两傍，手弄真珠白煌煌。天寒北渚采瑶芳，窈窕宛若惊鸿翔。湘南老竹泣娥皇，二十五弦秋夜长。
贞母阡
作者：胡奎
朝代：明
体裁：古风

石门山前箭如雨，朝别良人暮为□。石门山下百尺泉，一日身死哀千年。至今石门山下路，人称烈妇禹家□。墓前斜日一僧归，即是当年十岁儿。
贫女叹
作者：胡奎
朝代：明
体裁：乐府曲辞

妾年八九龄，始知男女别。十三学女工，穿针向秋月。十五绣得双鸳鸯，自小不离慈母傍。有髻不簪金雀钗，有耳不悬明月珰。朝朝画眉临古井，爱渠百尺波澜静。水底桃花不见春，愁心乱若青丝绠。东家女儿花满头，问妾不嫁心焉求。鹦鹉愿依丹桂老，蟪蛄安识青松秋。乾坤无情白日短，寂寞空闺绿苔满。何当约取许飞琼，月明夜夜吹琼琯。
贫女吟
作者：胡奎
朝代：明
体裁：乐府曲辞

妾年十五处洞房，自小何曾出中堂。去岁秋田不收谷，今年春月无蚕桑。长兄从军在远道，制衣常恐天寒早。但得不离慈母傍，玉颜何惜春花老。东邻少女花满头，日日歌舞倡家楼。无端嫁作商人妇，却抱琵琶弹别愁。
贺人生日
作者：胡奎
朝代：明
体裁：七言律诗

蓬莱佳气接云高，此日初筵集俊髦。二十四人金谷友，三千馀岁玉池桃。祯祥自昔符麟绂，文采于今见凤毛。一笑后天同介寿，蔷薇花畔醉春醪。
贾先生以熏香见惠用韵
作者：胡奎
朝代：明
体裁：七言律诗

甲煎分惠及诗家，芳烈浑如百和花。云母石头熏得薄，麻姑书尾寄来赊。雨窗暖逼琴弦燥，风榻晴看篆缕斜。一日所须消一饼，从教白绢莫封茶。
贾岛
作者：胡奎
朝代：明
体裁：五言绝句

姓字闻京兆，才名比孟郊。欲知诗意味，元不在推敲。
赋僧言补陀
作者：胡奎
朝代：明
体裁：五言排律

僧言海上来，曾上妙高台。瑞相天浮月，潮音地殷雷。沙如金粟布，山似碧莲开。雨带龙鯹过，云随鹤影回。幽探还得宝，径渡不须杯。我有登临兴，南游识善财。
赋惠山泉送张徵君之无锡
作者：胡奎
朝代：明
体裁：七言律诗

往年曾识惠山人，遗我灵泉一味真。水品评来称第一，茶经著就已千春。也知陆羽曾分汲，信有梁鸿共卜邻。此去茅斋休煮雪，山瓶还许寄来频。
赋石井送吴税使还乡
作者：胡奎
朝代：明
体裁：七言律诗

头白乌啼井上桐，桐花落尽夜来风。愁见还乡吴季子，恨无缩地马仙翁。辘轳声里肠应断，天柱峰头思不穷。试把丹泉分一掬，慈颜犹得驻春红。
赋石蟹泉送僧游南山
作者：胡奎
朝代：明
体裁：七言律诗

上人卓锡风篁岭，应看山中石蟹泉。沙晚试听蒲叶雨，水凉况近菊花天。暗通雪窦金膏滑，清漱云根玉髓坚。寄语无肠好公子，待余来候煮茶烟。
赐胙次何尹韵
作者：胡奎
朝代：明
体裁：七言律诗

九天日月绘旂常，冠盖如云拥帝乡。价重黄金求骏马，盘行白玉赐羔羊。宫壶敕许千官禄，朝佩恩沾两袖香。礼乐光华今复见，载歌雅颂美成康。
赠上清道士
作者：胡奎
朝代：明
体裁：古风

天上仙人碧落卿，冰弦入手风泠泠。一弹山中别鹤操，再弄谷口樵歌声。是日同登玉虚阁，碧窗片片桃花落。恍然坐我凤麟洲，琼珥瑶环下寥廓。师今复上耆山颠，洗耳更听幽涧泉。钧天别有太古调，此曲不许人间传。
赠人入浙
作者：胡奎
朝代：明
体裁：古风

老夫暮倚襟江楼，青山西来当屋头。白云洗空凉雨过，明月不随银汉流。槐里弟兄交有道，季方更比元方好。敲门蹋月夜相过，玉树清风满怀抱。笑呼麻姑青玉浆，仰天邀月月在觞。须臾各饮数十月，月复挂在天中央。伯也尊前重告别，明日放舟东入浙。我身愿为帆上云，我心愿作杯中月。云随帆去不相离，月落杯中时见之。画舫西湖载歌舞，荷花杨柳总相思。老我不归今四夏，近闻湖上多清暇。竹雪能临内史书，武唐解写王维画。故人东老最工诗，兴绕南枝与北枝。若见诸贤烦问讯，梁园词客待多时。
赠别
作者：胡奎
朝代：明
体裁：古风

正月二月春风来，桃花李花犹未开。故人酌我一杯酒，恰似汉水蒲萄醅。邂逅关西好孙子，磊落奇才有如此。况有能诗何水曹，尊前谈笑清风起。扬子江头春水生，一帆东指盐官城。明朝我亦南昌去，长倚香炉望晚晴。
赠医士郜士清
作者：胡奎
朝代：明
体裁：古风

丹井西头山泽癯，平生爱读轩辕书。石田有芝养白鹤，琐闼无佩悬金鱼。前年别我朝天去，药笼参苓随所寓。归来卜筑两山间，绕屋杏花春满树。木兰之楫沙棠舟，市上孰知韩伯休。一水相望五十里，峡云江树思悠悠。
赠医士长律十首 其一 上池
作者：胡奎
朝代：明
体裁：七言律诗

吾闻上池世莫识，扁鹊传来信有神。饮水不过三十日，隔垣能见一方人。若非沆瀣流金液，定是昆崙漱玉津。自笑烟霞多病渴，愿分一勺洗埃尘。
赠医士长律十首 其七 芝田
作者：胡奎
朝代：明
体裁：七言律诗

闻说蓬莱海上洲，石田瑶草不知秋。安期惯采千年药，徐市曾乘万里舟。丹凤啄时清露下，玄龙耕处翠烟浮。何当服食寻仙侣，直碾飙轮八极游。
赠医士长律十首 其三 杏林
作者：胡奎
朝代：明
体裁：七言律诗

匡庐西望太霞边，种杏仙翁不计年。花坞日高闻虎啸，芝田云暖借龙眠。活人何惜千金药，积谷全胜万顷田。回首紫薇山下路，万株团雪照晴天。
赠医士长律十首 其九 蛇珠
作者：胡奎
朝代：明
体裁：七言律诗

隋侯当日见蜿蜒，径寸明珠射目前。孚及豚鱼应有自，恩沾鳞爪岂虚传。夜光何啻千金直，罔象徒探九仞渊。闻道鲛人曾泣泪，岂容鱼目笑真圆。
赠医士长律十首 其二 丹灶
作者：胡奎
朝代：明
体裁：七言律诗

海上仙人有葛洪，骑云八极杳无踪。十年舐鼎来鸡犬，九转丹成变虎龙。玉髓岂无金液鍊，绛泥犹有紫苔封。只今谁得长生术，独有南州鹤发翁。
赠医士长律十首 其五 龙藏
作者：胡奎
朝代：明
体裁：七言律诗

昔年闻有孙思邈，曾遇神龙授异方。一夕珠宫开海藏，千金宝诀启天章。波涛浩荡秋无际，云汉昭回夜有光。往往到城骑一虎，山童时复佩青囊。
赠医士长律十首 其八 橘井
作者：胡奎
朝代：明
体裁：七言律诗

凿井仙翁本姓苏，后皇嘉树翠纷敷。一泓碧甃涵云母，万颗金丸铸木奴。德洽人心终有济，泉通海眼不曾枯。我今亦抱文园病，脩绠何由转辘轳。
赠医士长律十首 其六 兔臼
作者：胡奎
朝代：明
体裁：七言律诗

羿后何年奔入月，至今捣药兔长生。一泓铅澒丹镕就，双杵云英玉琢成。金粟树边秋有影，素娥台畔夜无声。玄霜肯驻人间景，我亦乘桥出太清。
赠医士长律十首 其十 雀环
作者：胡奎
朝代：明
体裁：七言律诗

雀也当年知报德，至今闻者亦惊猜。衔将白玉连环去，化作黄衣使者来。不是抚摩全羽翼，安能翔舞出蒿莱。金丸年少那知此，杨宝阴功位上台。
赠医士长律十首 其四 菊潭
作者：胡奎
朝代：明
体裁：七言律诗

南阳谷口菊花潭，百尺清泉一味甘。老去最宜延上寿，晚来犹可漱馀酣。金英汎滥和云湿，玉液泓渟与海涵。拟约柴桑陶处士，乌巾漉酒共清谈。
赠医士长律十首·上池
作者：胡奎
朝代：明

吾闻上池世莫识，扁鹊传来信有神。饮水不过三十日，隔垣能见一方人。若非沆瀣流金液，定是昆崙漱玉津。自笑烟霞多病渴，愿分一勺洗埃尘。海上仙人有葛洪，骑云八极杳无踪。十年舐鼎来鸡犬，九转丹成变虎龙。玉髓岂无金液鍊，绛泥犹有紫苔封。只今谁得长生术，独有南州鹤发翁。匡庐西望太霞边，种杏仙翁不计年。花坞日高闻虎啸，芝田云暖借龙眠。活人何惜千金药，积谷全胜万顷田。回首紫薇山下路，万株团雪照晴天。南阳谷口菊花潭，百尺清泉一味甘。老去最宜延上寿，晚来犹可漱馀酣。金英汎滥和云湿，玉液泓渟与海涵。拟约柴桑陶处士，乌巾漉酒共清谈。昔年闻有孙思邈，曾遇神龙授异方。一夕珠宫开海藏，千金宝诀启天章。波涛浩荡秋无际，云汉昭回夜有光。往往到城骑一虎，山童时复佩青囊。羿后何年奔入月，至今捣药兔长生。一泓铅澒丹镕就，双杵云英玉琢成。金粟树边秋有影，素娥台畔夜无声。玄霜肯驻人间景，我亦乘桥出太清。闻说蓬莱海上洲，石田瑶草不知秋。安期惯采千年药，徐市曾乘万里舟。丹凤啄时清露下，玄龙耕处翠烟浮。何当服食寻仙侣，直碾飙轮八极游。凿井仙翁本姓苏，后皇嘉树翠纷敷。一泓碧甃涵云母，万颗金丸铸木奴。德洽人心终有济，泉通海眼不曾枯。我今亦抱文园病，脩绠何由转辘轳。隋侯当日见蜿蜒，径寸明珠射目前。孚及豚鱼应有自，恩沾鳞爪岂虚传。夜光何啻千金直，罔象徒探九仞渊。闻道鲛人曾泣泪，岂容鱼目笑真圆。雀也当年知报德，至今闻者亦惊猜。衔将白玉连环去，化作黄衣使者来。不是抚摩全羽翼，安能翔舞出蒿莱。金丸年少那知此，杨宝阴功位上台。
赠太医院使戴元礼
作者：胡奎
朝代：明
体裁：古风

戴先生，好神仙。朝侍玉皇之香案，暮游金华之洞天，采药不上蓬莱船。餐青霞，鍊丹砂，骑云翱翔太清家。九重日月生光华，千秋万年乐无涯。
赠峡川僧
作者：胡奎
朝代：明
体裁：古风

山色溪声语未终，朝天又拜紫泥封。薝卜林中洒甘露，犀牛扇低扬清风。我亦平生爱山野，师今共结东林社。稍待枇杷春雪晴，乘閒来借支郎马。
赠峡川僧
作者：胡奎
朝代：明

玉堂学士文章好，夙昔与师交有道。朝罢挥毫写赠言，师也得之如得宝。我亦前身支许流，十年不见紫薇秋。白头未了看山债，安得杖藜同一游。吾闻紫微山，上应紫微星。山中有僧宝，趺坐香华亭。臞然玉立双瞳青，阅尽西方华藏经。潮音动地天籁作，海上鱼龙皆出听。灵鹫西来有黄鹤，重重无尽开楼阁。月华先照妙高台，光明云绕加沙角。
赠峡川僧·其一
作者：胡奎
朝代：明
体裁：古风

玉堂学士文章好，夙昔与师交有道。朝罢挥毫写赠言，师也得之如得宝。我亦前身支许流，十年不见紫薇秋。白头未了看山债，安得杖藜同一游。
赠峡川僧·其二
作者：胡奎
朝代：明
体裁：古风

吾闻紫微山，上应紫微星。山中有僧宝，趺坐香华亭。臞然玉立双瞳青，阅尽西方华藏经。潮音动地天籁作，海上鱼龙皆出听。灵鹫西来有黄鹤，重重无尽开楼阁。月华先照妙高台，光明云绕加沙角。
赠峡川医士郜员
作者：胡奎
朝代：明
体裁：古风

紫薇山前鹤发翁，古心古貌古人同。朝漱玉于葛洪之丹井，夕栖云于顾况之青峰。大丹鍊就金芙蓉，神方传自娑竭宫。白石可裂，黄金可镕。有恒之心，天地无穷。
赠庸信庵上人建卢大夫桥
作者：胡奎
朝代：明
体裁：七言律诗

大夫桥头波浪阔，行人那得渡浮杯。骑将碧海鲸鱼去，移得青天螮蝀来。野旷最宜呼月出，水高应不碍帆开。岂无一片三生石，著我谈空坐碧苔。
赠庸信庵上人建卢大夫桥
作者：胡奎
朝代：明
体裁：古风

昔闻卢大夫，作桥长安市。宛如青天虹，堕影长河水。一朝乘风飞上天，公无渡河公莫前。老禅白雪垂两肩，金锡掷地风泠然。女娲鍊石不受鞭，化为飞龙卧晴川。我来脚蹋金鳌背，啸歌声落青云外。相如题柱最多情，好结天风紫霞佩。
赠张将军
作者：胡奎
朝代：明
体裁：古风

张将军，乃是留侯之子孙，英姿卓荦超凡群。帝令洗剑沧海水，东踰旸谷西昆崙。捷如抟风之快鹄，矫若运海之游鹍。我愿千万年，海水直与黄河清。海为濠，山为城，四境不闻金革声。
赠张鍊师
作者：胡奎
朝代：明
体裁：古风

东海有仙人，云是谷神子。饥餐旸谷日，渴饮玉池水。太虚廓无际，洞然启玄门。陶镕日月髓，灌溉玄牝根。从事夏黄公，逍遥橘中隐。三花如可攀，共上昆崙顶。
赠揭学士孙和仲
作者：胡奎
朝代：明
体裁：古风

剑江之水绿于酒，夜夜清光射牛斗。龙泉太阿飞上天，宝气千年应不朽。揭阳孙子玉无瑕，云是前朝学士家。藏器待时须努力，岂无雷焕与张华。
赠燕山老妓歌
作者：胡奎
朝代：明
体裁：古风

燕山老妓七十馀，少小苏门城下居。自言生长太平日，蹋遍江南西子湖。湖水湖山近城郭，五步一楼十步阁。春风酒舫载瑶筝，夜月歌台卷珠箔。东家胡蝶过西家，十里湖波泛落花。苏小门嘶五花马，段家桥碾七香车。早年传得伊州曲，翠舞珠歌满华屋。芍药春明和玉箫，海棠夜醉添银烛。一曲清歌一束绫，歌声上遏流云行。韩娥齿让瓠犀白，赵女眉妒春山青。转首繁华何草草，不道青春暗中老。
赠莫山人
作者：胡奎
朝代：明
体裁：七言绝句

高人读书下帘坐，门外好山青一朵。酌酒不知风雨来，满林红落杨家果。
赠觯僧会
作者：胡奎
朝代：明
体裁：古风

天目之山自西来，群龙回绕青莲台。千年翠气郁不散，化成楼阁重重开。上人自是僧中宝，黄鹤峰前坐来好。天风吹动杂花林，山色溪声谈未了。昨者凤凰衔紫泥，潮音却渡海门西。海门月照白毫相，浊水倒影澄摩尼。我亦前身许玄度，半生颇有烟霞趣。夜来八万四千言，笑对黄花独无语。
赠道士
作者：胡奎
朝代：明
体裁：七言绝句

一曲瑶笙鹤背风，仙衣初剪绛霞红。碧桃花落春如海，归到天坛月正中。
赠道士
作者：胡奎
朝代：明
体裁：古风

我思仙人，乃在三神山，何年误落尘网间。浪游江海不归去，碧桃落尽春风閒。春风閒，瑶草绿。来日燕辞巢，归时莺出谷。黄金之阙白玉城，手把芙蓉朝太清。安得从师入山去，醉骑鸾背吹瑶笙。
赠道士
作者：胡奎
朝代：明
体裁：七言律诗

道士诵彻蕊珠经，云裳月佩风泠泠。养生自鍊千岁药，劝客每倾双玉瓶。松间清籁作琴响，竹下嫩凉催酒醒。知子能弹广陵散，更约月明来一听。
赠铁柱熊道纪
作者：胡奎
朝代：明
体裁：七言律诗

鹤发仙翁养大还，紫霞为佩玉为冠。琅函有篆丹书古，铁柱无尘宝剑寒。凤阙恩从天上赐，龙宫方向月中看。我来欲问长生术，一曲空歌月满坛。
赠魏将军歌归馀杭迎母
作者：胡奎
朝代：明
体裁：古风

魏将军，乃在碧海之东隅，身长七尺颇有须。手提昆吾铁，照耀蛟龙居。丹心报明主，日向辕门趋。有家天柱下，白发暮倚闾。将军起闻城上乌，夜夜返哺鸣相呼。木兰之舟蓝笋舆，远迎阿母同欢娱。西海有蟠桃，东海有鲤鱼。南海有珊瑚，北海有明珠。桃以延母千年之遐寿，鱼以荐母百味之行厨。珊瑚妆母之宝带，明珠系母之罗襦。歌呜呜，击唾壶，人间母子曾有此乐无。呜呼，人间母子曾有此乐无。
赠魏将军歌归馀杭迎母
作者：胡奎
朝代：明

魏将军，乃在碧海之东隅，身长七尺颇有须。手提昆吾铁，照耀蛟龙居。丹心报明主，日向辕门趋。有家天柱下，白发暮倚闾。将军起闻城上乌，夜夜返哺鸣相呼。木兰之舟蓝笋舆，远迎阿母同欢娱。西海有蟠桃，东海有鲤鱼。南海有珊瑚，北海有明珠。桃以延母千年之遐寿，鱼以荐母百味之行廚。珊瑚妆母之宝带，明珠系母之罗襦。歌呜呜，击唾壶，人间母子曾有此乐无。呜呼，人间母子曾有此乐无。
走马引
作者：胡奎
朝代：明
体裁：乐府曲辞

千金买骏骨，五花散春云。章台杨柳陌，醉蹋落花春。烽烟四边静，宝玦腰间冷。寄谢少年人，男儿当惜身。
越城曲
作者：胡奎
朝代：明
体裁：乐府曲辞

尝胆不知苦，捧心徒自颦。年年江水碧，愁杀浣纱人。
越女叹
作者：胡奎
朝代：明
体裁：乐府曲辞

越王城头箭如雨，妾是溪边浣纱女。虏妾军中两见春，好花开谢春无主。将军重色不重人，贱妾如花岂爱身。妾岂不知身可惜，落叶随风归不得。妾岂不知节可全，白璧一碎何时完。妾今但有双泪血，流向曹娥江上月。
越裳操
作者：胡奎
朝代：明
体裁：乐府曲辞

有雉有雉，来于越裳。文王之德，孚于万方。远人其归，家国永昌。
路闻鹧鸪
作者：胡奎
朝代：明
体裁：七言绝句

苦竹冈头一两声，钩辀格磔为谁鸣。纵行不得须行去，莫道离人不耐听。
车遥遥二首
作者：胡奎
朝代：明

鸦啼金井东方白，起送关山远行客。前车轧轧后车催，莫问东西与南北。天上日月无停轮，有泪不洒车中尘。黄尘如海车如水，出门遥遥千万里。相思日夜听车声，归时还待鸦啼起。车遥遥，上青天，门前路，直如弦。茫茫名利途，谁斲车轮圆。安得两轮生四角，朝朝相见心即乐。
车遥遥二首·其一
作者：胡奎
朝代：明
体裁：乐府曲辞

鸦啼金井东方白，起送关山远行客。前车轧轧后车催，莫问东西与南北。天上日月无停轮，有泪不洒车中尘。黄尘如海车如水，出门遥遥千万里。相思日夜听车声，归时还待鸦啼起。
车遥遥二首·其二
作者：胡奎
朝代：明
体裁：乐府曲辞

车遥遥，上青天，门前路，直如弦。茫茫名利途，谁斲车轮圆。安得两轮生四角，朝朝相见心即乐。
车遥遥送人之京
作者：胡奎
朝代：明
体裁：乐府曲辞

车遥遥，云路长。车轮不生角，马蹄安得方。英英冠玉车中郎，欲行不行官道傍。我辕西行无鸟道，我辙北上无羊肠。平明起拂车上霜，金鸡叫日升榑桑。避尘有巾雨有盖，无疾无驱镇相待。
辘轳吟
作者：胡奎
朝代：明
体裁：乐府曲辞

一转一回肠，再转肠应断。不愁井水深，只恐郎恩短。
辛夷花
作者：胡奎
朝代：明
体裁：七言绝句

望春一树春前放，花样浑如紫兔毫。肯借题诗三百管，洛阳纸价又增高。
辞世颂
作者：胡奎
朝代：明
体裁：古风

臣有一寸葵，托根空谷间。中有向日心，炳如九还丹。日照葵在地，葵倾日在天。由来忠义者，存殁无不然。臣心愿如葵，日照千万年。
辞欢伯
作者：胡奎
朝代：明
体裁：乐府曲辞

彼欢伯兮何仇。吾将汝兮解忧。汝何为兮我尤。眵吾之睫兮翳吾之眸。我思汝由。汝莫我留。我不汝谋。我目其瘳。
边城思
作者：胡奎
朝代：明
体裁：五言绝句

草绿昭君冢，月白李陵台。如何三月暮，南雁未归来。
过南昌县学柬颜司训
作者：胡奎
朝代：明
体裁：七言律诗

徐孺宅前湖水东，隔溪遥见素王宫。当阶树影风帘碧，近浦书声雨烛红。宝剑每瞻南斗气，罗衣初试舞雩风。多情赖有颜夫子，相见无言意已通。
过吕梁洪次韵
作者：胡奎
朝代：明
体裁：古风

吕梁自从开辟来，中有崩崖转石之惊雷。不知何年鬼斧凿，一水怒触龙门开。故人张帆涉幽险，月出船头金滟滟。重瞳霸气已丘墟，百谷安流会江汉。徐州城外山重重，戏马台上生悲风。古来豪杰俱寂寞，但见水光云影涵冲融。还酹波神一杯酒，三弄琼箫吹龙友。秋风吹梦过江南，总是离亭折杨柳。芦花霜白雁秪更，天鸡啼罢东方明。棹郎捩舵唱歌去，众中谁解吴歈声。人生壮志在万里，大鹏簸荡东溟水。蓬莱石上有金鳌，手把丝纶共谁理。
过吴江
作者：胡奎
朝代：明

江上凉生白苧袍，荻花枫叶晚萧骚。长虹饮涧天在水，怒雷劈山风送涛。地势混茫通九泽，风流今古属二豪。收帆暂向枫湾泊，唤索吴姬压小槽。第四桥头夕照红，收帆买纸谢龙公。酒从今夜赊明月，船待来朝借顺风。树色苍茫晴雨外，江光明灭有无中。今来古往东流水，无限閒情逐去鸿。
过吴江·其一
作者：胡奎
朝代：明
体裁：七言律诗

江上凉生白苧袍，荻花枫叶晚萧骚。长虹饮涧天在水，怒雷劈山风送涛。地势混茫通九泽，风流今古属二豪。收帆暂向枫湾泊，唤索吴姬压小槽。
过吴江·其二
作者：胡奎
朝代：明
体裁：七言律诗

第四桥头夕照红，收帆买纸谢龙公。酒从今夜赊明月，船待来朝借顺风。树色苍茫晴雨外，江光明灭有无中。今来古往东流水，无限閒情逐去鸿。
过嘉兴南湖
作者：胡奎
朝代：明
体裁：七言绝句

湖树青青湖水流，鸳鸯飞过木兰舟。最怜今夜初三月，照见行人过秀州。
过太湖
作者：胡奎
朝代：明
体裁：七言绝句

逆风吹船船不开，青山数点如煤炱。小龙女儿随母过，第四桥边风雨来。
过太湖
作者：胡奎
朝代：明
体裁：七言绝句

鸱夷湖上水如空，十幅蒲帆得顺风。七十二鬟看不尽，捧心人在馆娃宫。
过小姑
作者：胡奎
朝代：明

灵峰倚玄穹，古殿穗帷冷。云霞冠阳冈，雷电蓄阴岭。凭高鬼神会，直下鱼龙静。王事有严程，无由登绝顶。
过小姑
作者：胡奎
朝代：明
体裁：五言律诗

灵峰倚玄穹，古殿繐帷冷。云霞冠阳冈，雷电蓄阴岭。凭高鬼神会，直下鱼龙静。王事有严程，无由登绝顶。
过小姑
作者：胡奎
朝代：明
体裁：七言绝句

雨后停舟望小姑，翠鬟和影落晴湖。南风吹作青铜镜，倒浸中天月半梳。
过崇德
作者：胡奎
朝代：明
体裁：五言律诗

一湾流水碧，船到语儿溪。官舍三通鼓，人家半夜鸡。大星临水动，斜月傍城低。拟作还家梦，惊乌莫浪啼。
过平望
作者：胡奎
朝代：明

虹截江雨收，龙驱岭云散。渔屋起炊烟，舟人日晡饭。江上青裙妇，移舟夜月中。唤郎双打桨，好趁正南风。
过平望·其一
作者：胡奎
朝代：明
体裁：五言绝句

虹截江雨收，龙驱岭云散。渔屋起炊烟，舟人日晡饭。
过平望·其二
作者：胡奎
朝代：明
体裁：五言绝句

江上青裙妇，移舟夜月中。唤郎双打桨，好趁正南风。
过戚姬港作
作者：胡奎
朝代：明

戚姬山下卞家庄，花满林皋水满塘。昨日鸡豚赛春社，丁男祈麦女祈桑。桑叶重重戴胜飞，垄头斜日荷锄归。柴门不见催租吏，隔屋长闻织妇机。
过戚姬港作·其一
作者：胡奎
朝代：明
体裁：七言绝句

戚姬山下卞家庄，花满林皋水满塘。昨日鸡豚赛春社，丁男祈麦女祈桑。
过戚姬港作·其二
作者：胡奎
朝代：明
体裁：七言绝句

桑叶重重戴胜飞，垄头斜日荷锄归。柴门不见催租吏，隔屋长闻织妇机。
过扬子江
作者：胡奎
朝代：明
体裁：五言律诗

雨过大江秋，苍茫一叶舟。乡心随去鸟，旅梦学眠鸥。水与天同色，云兼月共流。谁家歌楚调，令我不胜愁。
过扬子江舟中有作
作者：胡奎
朝代：明
体裁：五言绝句

树暝千峰雨，江寒五月秋。转帆山不见，移过在船头。
过江上
作者：胡奎
朝代：明

隔水见江光，前山送夕阳。归帆风力便，吹过白龙堂。江树碧迢迢，舟行第四桥。月凉天在水，龙女夜吹箫。今宵何处泊，七十二峰前。记得夜来月，江心五度圆。
过江上·其一
作者：胡奎
朝代：明
体裁：五言绝句

隔水见江光，前山送夕阳。归帆风力便，吹过白龙堂。
过江上·其三
作者：胡奎
朝代：明
体裁：五言绝句

今宵何处泊，七十二峰前。记得夜来月，江心五度圆。
过江上·其二
作者：胡奎
朝代：明
体裁：五言绝句

江树碧迢迢，舟行第四桥。月凉天在水，龙女夜吹箫。
过浦赋竹枝词
作者：胡奎
朝代：明

通浦灞前春雨晴。大船小船南北行。凭仗篙师一问讯，归帆已到秀州城。雪后江南春到时。鹅黄已染杨柳枝。东风不解离别意，一日恼人千万丝。
过浦赋竹枝词·其一
作者：胡奎
朝代：明

通浦灞前春雨晴。大船小船南北行。凭仗篙师一问讯，归帆已到秀州城。
过浦赋竹枝词·其一
作者：胡奎
朝代：明
体裁：词

通浦灞前春雨晴，大船小船南北行。凭仗篙师一问讯，归帆已到秀州城。
过浦赋竹枝词·其二
作者：胡奎
朝代：明

雪后江南春到时。鹅黄已染杨柳枝。东风不解离别意，一日恼人千万丝。
过浦赋竹枝词·其二
作者：胡奎
朝代：明
体裁：词

雪后江南春到时，鹅黄已染杨柳枝。东风不解离别意，一日恼人千万丝。
过焦矶
作者：胡奎
朝代：明
体裁：七言律诗

中流砥柱压金鳌，上有神宫结构牢。豪杰已随三国尽，精灵犹占一山高。鸡鸣海树朝迎日，豚挟江风夜涌涛。沿月棹歌祠下过，采蘋无计奠春醪。
过甫里祠
作者：胡奎
朝代：明
体裁：七言绝句

秋水初生射鸭阑，寺前红叶树斑斑。洞庭吹散朝来雨，放出船头一半山。
过田家
作者：胡奎
朝代：明

门外枣花落，池中荷叶生。越燕雏将乳，吴蚕茧已成。桑间戴胜飞，桑上鹁鸠啼。社日闻歌唱，田翁醉似泥。
过田家·其一
作者：胡奎
朝代：明
体裁：五言绝句

门外枣花落，池中荷叶生。越燕雏将乳，吴蚕茧已成。
过田家·其二
作者：胡奎
朝代：明
体裁：五言绝句

桑间戴胜飞，桑上鹁鸠啼。社日闻歌唱，田翁醉似泥。
过益阳渡
作者：胡奎
朝代：明
体裁：古风

别肠刺刺弓弦急，展转车轮不停息。正尔天涯忆故乡，一行过雁烟中没。益阳渡头白发翁，野店压酒松花浓。上船露坐待明月，月色正与家山同。人生进寸还退尺，塞马既亡仍复得。洛阳年少谪长沙，白也曾为夜郎客。徐卿徐卿吾故人，寒谷偶被阳春恩。此时应有还家梦，稚子壶觞正候门。
过相见湾
作者：胡奎
朝代：明
体裁：五言绝句

月白霜气寒，雁宿黄芦静。停舟相见湾，隔林见镫影。
过相见湾遇友人
作者：胡奎
朝代：明
体裁：五言绝句

大江无相知，幸识君侯面。舟行相见湾，况与君相见。
过贡秘书墓
作者：胡奎
朝代：明
体裁：七言律诗

只今学士总奔波，不似先生葬薜萝。眼见蓬莱成海水，身骑箕尾上星河。开元供奉江南少，天禄词臣地下多。回首敬亭秋色远，山青云白奈愁何。
过阊门
作者：胡奎
朝代：明
体裁：五言绝句

落日照长洲，乌啼苑上秋。百花都落尽，一水自东流。
过陆龟蒙书院
作者：胡奎
朝代：明
体裁：七言绝句

太湖水落秋冥冥，七十二峰相送迎。扁舟远访天随子，日落荒祠枫叶青。
过鞋山
作者：胡奎
朝代：明
体裁：七言绝句

一弯弓影落晴湖，不见湖边大小姑。大姑化石心不转，小姑已嫁彭郎夫。
迎客曲
作者：胡奎
朝代：明
体裁：乐府曲辞

陈绮席，进华觞，主人临轩客上堂。绮席陈，瑶觞进，清歌缓舞情无尽。
迎龙曲
作者：胡奎
朝代：明
体裁：乐府曲辞

朝迎龙，暮迎龙，旱火烧天龙在宫。县官投牒石潭中，山南山北鼓逢逢。蜿蜒跃入杨枝水，山云一缕随龙起。龙未离山雨到城，城中三日不得晴。明朝打鼓送龙去，愿龙十日行一雨。种田有水刈麦乾，年年谢龙神亦欢。
迎龙词
作者：胡奎
朝代：明
体裁：乐府曲辞

鼍鼓逢逢，龙在王宫。电虩虩，云重重。启贝阙，精诚通。驱五雷，招八风。
还山吟送天台王徵君
作者：胡奎
朝代：明
体裁：古风

巍巍乎，天台之山四万八千丈兮，联冈叠障绵亘乎东南。神鳌戴山俨不动，但见螺髻涌出矗矗青瑶簪。三更鸡鸣海水赤，丹霞紫雾浮晴岚。上方钟磬落天外，白日花飞优钵昙。嗟哉胜境可望不可即兮，金堂石室何由探。神仙中人王子乔，颜如丹砂发毵毵。偶从东海一相见，调笑共作烟霞谈。手持天孙五云锦，冰丝袅袅缫吴蚕。飘然别我复长往，解缨去濯桃花潭。天风吹散华顶雪，曹娥江水青于蓝。舵楼晚饭坐天上，拂云鸟翼张高帆。
远别离
作者：胡奎
朝代：明
体裁：乐府曲辞

远别离，天有参商之二星。东西相隔数万里，中有一带天河横。天河水流直到海，织女牵牛两相待。早知离别如参商，不用灵鹊为河梁。宁为参商不相识，庶免郁郁愁中肠。河可填，海可塞，别离之恨无终极。
远如期二首
作者：胡奎
朝代：明

去时愁远别，别久竟忘归。五见门前树，秋风落叶飞。落叶萦愁思，纷纷若乱丝。仙家能缩地，莫使阻归期。去时期一载，不道又三秋。待得郎回日，松花满陇头。
远如期二首·其一
作者：胡奎
朝代：明
体裁：乐府曲辞

去时愁远别，别久竟忘归。五见门前树，秋风落叶飞。落叶萦愁思，纷纷若乱丝。仙家能缩地，莫使阻归期。
远如期二首·其二
作者：胡奎
朝代：明
体裁：乐府曲辞

去时期一载，不道又三秋。待得郎回日，松花满陇头。
远将归
作者：胡奎
朝代：明
体裁：五言绝句

朝闻灵鹊语，夕见青镫花。空闺占吉梦，远客将还家。
远将归二首
作者：胡奎
朝代：明

一日白一发，一年三百茎。在家梳头霜满镜，何况远归千里程。去时道远归渐近，人生谁不恋乡井。昨夜青灯寒结花，远人明日当还家。朝闻灵鹊语，夕见青灯花。空闺占吉梦，远客将还家。
远将归二首·其一
作者：胡奎
朝代：明
体裁：乐府曲辞

一日白一发，一年三百茎。在家梳头霜满镜，何况远归千里程。去时道远归渐近，人生谁不恋乡井。昨夜青灯寒结花，远人明日当还家。
远将归二首·其二
作者：胡奎
朝代：明
体裁：乐府曲辞

朝闻灵鹊语，夕见青灯花。空闺占吉梦，远客将还家。
送万玉润往杭州
作者：胡奎
朝代：明
体裁：古风

朝看玄都花，暮折洪都柳。笑拍洪崖肩，醉酌麻姑酒。槐里堂上好弟兄，去年相别凤凰城。却怜春草池塘梦，飞过南州孺子亭。浩饮酣歌复相见，白头顿觉身强健。此地岂无新相知，新知何如故交面。伯也买牛归力田，仲也又上东吴船。我家正在南斗下，卜筑草堂沧海边。荷叶圆时君定到，一段离情向谁道。稍待秋风白雁来，便中先寄乌纱帽。
送上竺隐箕山法师
作者：胡奎
朝代：明
体裁：七言排律

五天竺国前朝寺，八十三年出世僧。月下眼能看细字，云中手不拄枯藤。天厨甘露朝朝饭，丈室生花夜夜镫。鹿苑證成无上觉，牛车说破最初乘。春深又送花间鸟，湖水都消雪后冰。明日远山遥在望，上方台殿翠层层。
送丘朝宗还黄岩
作者：胡奎
朝代：明
体裁：古风

百年三万六千日，先生行年今半百。文章自守一毡寒，勋业频看二毛白。我持我酒为君歌，四十九年东逝波。只今富贵须自致，锦衣行昼毋蹉跎。我生亦是东方朔，往往尊前恣欢谑。得钱痛饮即忘形，抵掌论交宛如昨。呼儿手折蔷薇花，山瓶潋滟送流霞。处士星当霄汉上，异乡吾土挹光华。
送东既白上人之京
作者：胡奎
朝代：明
体裁：古风

旭日东方来，起送东既白。山笠野云深，田衣江水碧。去登千里道，归化三生石。鹤羽振高飙，迢迢望飞锡。
送临海张司训
作者：胡奎
朝代：明
体裁：古风

天台山高四万八千丈，我昔飞梦游其间。天鸡二唱海色动，琼台银阙高巉碞。留侯之孙江海士，磊落襟怀有如此。三年把钓掣金鳌，文采珊瑚湛秋水。子居东越我句吴，一朝邂逅青云衢。得鱼宾馆休弹铗，挟策王门且曳裾。二月江波绿如酒，我亦张帆大江右。洪崖山顶望春晴，一度相思一回首。
送云季昭
作者：胡奎
朝代：明

东墙隔树有书声，晚阁长歌坐月明。一队邻家小儿子，夜凉分得案头萤。道人自是东方朔，分得西池玉色桃。别后好传青鸟信，大江谁道隔风涛。池草青青秋水深，杏花坛上坐鸣琴。日长自讲先天易，说破羲皇万古心。素王宫中多种竹，每分凉影过西邻。多情只有云夫子，九载弹琴看好春。别日情多会日稀，嫩凉昨夜入秋衣。除书远近须相报，好付霜前白雁归。
送云季昭
作者：胡奎
朝代：明
体裁：五言律诗

夫子才名重，丹山出凤毛。九年三闰月，千载一蟠桃。阊阖青云近，蓬莱紫气高。单罗秋水色，裁作上官袍。
送云季昭
作者：胡奎
朝代：明

昔闻轩辕纪官以云名，今见钱塘云卿之弟兄。弟留江南兄在北，两地共坐塞坛青。先生岂是悠悠者，气高不肯居人下。黄河倒卷上青又，开口何曾让班马。平生交义重如山，汪意倾情不作难。男子当图匡济事，人生岂叹别离间。屈捐九年何草草，杏花坛上青春好。诸生队队占笼头，多士翩翩腾鹄表。先生与予交有道，每一相逢即倾倒。负郭宁无二顷田，恨身不向盥官老。云大子，听戎歌。买臣富贵年己过，功名到手苦蹉跎。洪濛开天圣人作，神龙出河柝出洛。先生奇才玉在璞，愿如阳城登太学。天江水落秋冥？，送者既醉行者醒。请从天上看除目，白雁前头须寄声。
送云季昭
作者：胡奎
朝代：明
体裁：古风

昔闻轩辕纪官以云名，今见钱塘云卿之弟兄。弟留江南兄在北，两地共坐塞坛青。先生岂是悠悠者，气高不肯居人下。黄河倒卷上青又，开口何曾让班马。平生交义重如山，汪意倾情不作难。男子当图匡济事，人生岂叹别离间。屈捐九年何草草，杏花坛上青春好。诸生队队占笼头，多士翩翩腾鹄表。先生与予交有道，每一相逢即倾倒。负郭宁无二顷田，恨身不向盥官老。云大子，听戎歌。买臣富贵年己过，功名到手苦蹉跎。洪濛开天圣人作，神龙出河柝出洛。先生奇才玉在璞，愿如阳城登太学。天江水落秋冥�，送者既醉行者醒。请从天上看除目，白雁前头须寄声。
送云季昭
作者：胡奎
朝代：明
体裁：五言排律

有美云夫子，河间好弟兄。多才谙世事，一见遂交情。奇论诸生服，雄谈四座惊。夜吟催烛换，晨讲候钟鸣。凿井思泉及，为山待篑成。图探河马秘，书赞洛龟灵。礼重春秋祀，名高月旦评。历经三闰月，天转九周星。远近皆知化，西南喜得朋。广文延郑老，同舍识袁宏。春郭花边酒，秋窗雨外镫。字临怀素草，诗寄剡溪藤。蹋月多寻友，看云或访僧。襟期恒坦坦，履践必兢兢。相见嗟何晚，先生自此升。治安须贾谊，授业望阳城。祖道歌初发，炎天暑尚蒸。片帆悬碧落，斗酒醉金陵。阿阁思巢凤，天池拟化鹏。壮怀今若此，离思祗难胜。昼漏趋青琐，秋河近玉绳。榜看题后墨，壶出赐来冰。太乙珠联纬，蓬莱翠作层。河清还献颂，旭日在觚棱。
送云季昭
作者：胡奎
朝代：明
体裁：古风

西池生夕凉，虚阁流萤度。援琴发清商，离情惨中素。夫君瑚琏器，相见一何暮。凤鸟及时鸣，还依上林树。
送云季昭·其一
作者：胡奎
朝代：明
体裁：七言绝句

东墙隔树有书声，晚阁长歌坐月明。一队邻家小儿子，夜凉分得案头萤。
送云季昭·其三
作者：胡奎
朝代：明
体裁：七言绝句

池草青青秋水深，杏花坛上坐鸣琴。日长自讲先天易，说破羲皇万古心。
送云季昭·其二
作者：胡奎
朝代：明
体裁：七言绝句

道人自是东方朔，分得西池玉色桃。别后好传青鸟信，大江谁道隔风涛。
送云季昭·其五
作者：胡奎
朝代：明
体裁：七言绝句

别日情多会日稀，嫩凉昨夜入秋衣。除书远近须相报，好付霜前白雁归。
送云季昭·其四
作者：胡奎
朝代：明
体裁：七言绝句

素王宫中多种竹，每分凉影过西邻。多情只有云夫子，九载弹琴看好春。
送人之京
作者：胡奎
朝代：明
体裁：古风

乌啼山头日杲杲，丁兰井上桐英老。徵书催起孝廉船，慈母倚门儿在道。扬子江边多鲤鱼，一日两潮须寄书。五月临平藕花发，临风送别意踌躇。
送人之京
作者：胡奎
朝代：明
体裁：古风

夜闻秋雨声，朝发盐官城。大帆夹双橹，长歌溯空明。始经语儿溪，渐次鸳鸯浦。手折芙蓉花，含情向谁语。吴江渺烟树，七十二峰前。三高祠下泊，酾酒晚凉天。望月垂虹亭，枫桥少延伫。寒山夜钟来，乡梦初回处。鸟啼阊门柳，鹿走姑苏台。笑指五湖水，鸱夷安在哉。且酌惠山泉，还过惠山曲。煮茶问陆羽，遗经有谁续。风波不可渡，竟舞扬子津。回车丹阳道，白日无停轮。长揖大茅君，丹霞满空谷。欲采松根苓，况乃严程趣。逶迤遵广路，浩荡观龙河。矫首丹凤阙，青云郁嵯峨。贤臣四方来，剧谈尧舜学。鸿毛遇顺风，脩鳞纵巨壑。夫子天机深，常有饥溺心。拟献金镜录，行陈大宝箴。拂拭镜中霜，登朝未云晚。怀宝固有时，勿念关山远。愿为瑚琏器，为君登庙堂。愿为松柏姿，为君充栋梁。西风吹苧衣，执手情何极。有使即寄书，无使长相忆。
送人之京
作者：胡奎
朝代：明
体裁：古风

大江春水满，芳洲蒲叶短。黄帽唱吴歌，东风吹不断。江君英少年，贡入司成馆。袖有五色毫，文藻光纂纂。人生意气合，何论相见晚。君如千里驹，跌荡走长坂。我如九皋鹤，长鸣任萧散。去去毋少留，严程不容缓。欲持一杯酒，迢迢碧云远。明年杏花开，待我上林苑。
送人之京
作者：胡奎
朝代：明
体裁：古风

我本林下人，偶与故人别。今旦出门去，山明鸟声悦。江花已变春，野树犹含雪。伫立送飞鸿，依依望丹阙。
送人之京
作者：胡奎
朝代：明
体裁：古风

李侯西江彦，矫矫麒麟驹。读书司成馆，佐政东海隅。会当驰广陌，安可困盐车。兹焉沐清化，去谒承明庐。霜风凄以寒，飘然曳长裾。青云近在望，壮志毋踟躇。
送人之惠安教谕
作者：胡奎
朝代：明
体裁：七言律诗

春朝射策凤凰池，一日声华四海知。驷马桥头题柱日，三鳣堂上校文时。晚凉移席临蕉叶，朝日行盘擘荔枝。别去应须各努力，粤云吴树总相思。
送人之扬州
作者：胡奎
朝代：明

送子扬州去，共说琼花开。琼花开未开，凭子报春来。南浦夜来雨，不知深几尺。早晚待归船，缆在沙边石。扬州好明月，夜夜照高楼。咳唾风前落，笙歌月下游。
送人之扬州·其一
作者：胡奎
朝代：明
体裁：五言绝句

送子扬州去，共说琼花开。琼花开未开，凭子报春来。
送人之扬州·其三
作者：胡奎
朝代：明
体裁：五言绝句

扬州好明月，夜夜照高楼。咳唾风前落，笙歌月下游。
送人之扬州·其二
作者：胡奎
朝代：明
体裁：五言绝句

南浦夜来雨，不知深几尺。早晚待归船，缆在沙边石。
送人回馀杭
作者：胡奎
朝代：明
体裁：七言律诗

小阁熏炉散午烟，论诗爱尔最清妍。夜灯三宿无他梦，春水明朝各自船。茶到山中分谷雨，酒从地上品丹泉。此行若过栖真洞，寄语仙翁葛稚川。
送人归省还京
作者：胡奎
朝代：明
体裁：古风

朝望南山云，夕望北山云。游子在远道，时时思见亲。忆昔别家时，父母年未老。儿著五色衣，上堂颜色好。东市买白苧，西市买乌纱。白苧制宽袍，乌纱簪好花。三年游太学，读易司成馆。春晖一何长，草心一何短。阳城弟子有何蕃，优诏特许儿南还。堂前灵鹊频报喜，飞傍宜男花树间。父母闻儿归，黄色浮双眉。大兄闻弟归，出郭身欲飞。小弟见兄归，持觞细割黄金鸡。入门快意无不足，城中少年徒碌碌。大江水落秋风生，儿留三月还复行。九天阊阖五云近，张帆上拂牵牛星。万方冠冕朝玉京，老眼复见黄河清。黄河清，四海一。愿保千金躯，比之双白璧。
送人归黄岩
作者：胡奎
朝代：明
体裁：五言律诗

黄山高徵士，白首解穷经。里巷闻弦诵，儿童识姓名。芸窗山气暝，竹簟水纹清。更有佳孙子，芝田产玉英。
送人秩满之京
作者：胡奎
朝代：明
体裁：古风

严城钟鼓动，曙色明榑桑。车骑何骈阗，祖帐生辉光。荆君英杰士，入幕赞黄堂。三年主画诺，一日登朝行。卿云丽阊阖，玉琯回初阳。行当祝万寿，逍遥紫霞觞。
送人秩满之京二首
作者：胡奎
朝代：明

乌啼海门树，旭日生苍凉。秋风棹歌发，起拂帆上霜。刘侯忠孝裔，三载佐黄堂。兹焉报佳政，冠佩生辉光。祖饯长亭下，共酌青霞浆。侧身睇鸿鹄，万里高翱翔。凤皇出丹穴，文采何翩翩。朝栖岘山树，夕饮汉江泉。一朝衔瑞图，飞鸣凌紫烟。双阙九天上，冠盖如星联。朝回有馀暇，早寄琼琚篇。
送人秩满之京二首·其一
作者：胡奎
朝代：明
体裁：古风

乌啼海门树，旭日生苍凉。秋风棹歌发，起拂帆上霜。刘侯忠孝裔，三载佐黄堂。兹焉报佳政，冠佩生辉光。祖饯长亭下，共酌青霞浆。侧身睇鸿鹄，万里高翱翔。
送人秩满之京二首·其二
作者：胡奎
朝代：明
体裁：古风

凤皇出丹穴，文采何翩翩。朝栖岘山树，夕饮汉江泉。一朝衔瑞图，飞鸣凌紫烟。双阙九天上，冠盖如星联。朝回有馀暇，早寄琼琚篇。
送人考满之京
作者：胡奎
朝代：明
体裁：古风

伊昔太昊氏，教民以佃渔。神禹平水土，群生奠厥居。伯益掌山泽，立官自唐虞。泽梁古无禁，庶鲜给朝餔。后世务财用，输纳穷锱铢。吾皇一四海，恩波被八区。南樯与北柂，晏然如坦途。英英南昌彦，聿来东海隅。钓鳌龙伯国，簸弄明月珠。清于出壑冰，置之白玉壶。赋税日以羡，声誉日以敷。我家临江滨，里社同枌榆。谬登铨曹选，获与吾子俱。得钱即相觅，有酒即相呼。勖哉金石交，愧彼势利途。三年当考最，驾言之京都。京都九天上，冠盖如云趋。蜚英大鸿胪，揽辔青云衢。岂无伯乐氏，顾此千里驹。大江秋水落，旭日照樯乌。柳条不堪折，击缶歌呜呜。方当维新日，群才应时需。子行勿踟躇，善保千金躯。
送人赴燕山
作者：胡奎
朝代：明
体裁：古风

神仙中人不易得，三花云是神仙术。一花一叶著奇芳，说与世人俱不识。阿翁生子子生孙，南北医传良相门。一色杏花随地种，百年大树至今存。忆自六飞南渡后，玉带金鱼赐高手。虢国曾闻扁鹊来，上池何待桑公授。盐官故家遗庆长，埙篪迭奏含宫商。东汉中郎知郭泰，长安女子识韩康。仲也敲门来话别，大帆直指燕山月。星汉遥通析木津，关山正及梁园雪。紫塞霜高雁背寒，酒酣上马驼裘单。一七神楼须报捷，早凭南使寄书还。
送人还南雄
作者：胡奎
朝代：明
体裁：七言律诗

秋风吹老白蘋花，八月归船定到家。重见彭篯生盛代，也胜贾谊谪长沙。云帆入楚轻于鸟，江水通巴曲似蛇。诸蹇登堂拜郎罢，吴音越语共讴哑。
送人还碧莲峰听琴诗卷
作者：胡奎
朝代：明
体裁：古风

东海有别鹤，孤飞白云端。五里一返顾，十里一盘桓。盘桓向何所，乃在碧莲山。上有千岁松，下有幽涧泉。灵飙振逸响，宫商自相宣。眷此冥栖士，抱琴松下弹。一弹白雪操，再弹猗兰篇。泠然太古调，不在指与弦。别鹤眇千载，此意无人传。安得跨黄鹄，相从凌紫烟。
送人还贵州
作者：胡奎
朝代：明
体裁：古风

别情何草草，倾盖苦不早。暌违三十年，隔越万里道。忆在东冈日，彬彬丽文藻。子少我当壮，子壮我复老。人生百年内，安得长美好。故交曙星稀，先哲流电扫。岂无杯中物，与子一倾倒。昨游玄都观，共觅安期枣。挂弓榑桑枝，洗剑沧海岛。酒阑别我去，何以慰幽抱。楚山郁丛丛，巴水深浩浩。愿言崇令德，黄发永相保。
送人还越
作者：胡奎
朝代：明
体裁：五言律诗

閒居多种竹，开径接羊求。老去便孤啸，诗来遣百忧。鹅群翻墨沼，兔颖涤冰瓯。每有登临兴，凭阑望越州。
送何尹男从戎
作者：胡奎
朝代：明
体裁：七言律诗

白头水部在戎行，荣辱升沈得此郎。万里苍黄问家室，三年辛苦寄衣裳。暮投野店鸡声月，朝度关河雁背霜。别去壮年须努力，卫青功业有辉光。
送何山人还金华
作者：胡奎
朝代：明

白下门前歌雨晴，护龙河畔买车行。一双车轮千万转，恰似思家千里情。越溪女儿能浣纱，荡舟自采白荷花。采得荷花休待月，满江风露早回家。官河水鸟鸣关关，少妇与郎同日还。车上绷儿方解语，到家不识婺州山。
送何山人还金华·其一
作者：胡奎
朝代：明
体裁：七言绝句

白下门前歌雨晴，护龙河畔买车行。一双车轮千万转，恰似思家千里情。
送何山人还金华·其三
作者：胡奎
朝代：明
体裁：七言绝句

官河水鸟鸣关关，少妇与郎同日还。车上绷儿方解语，到家不识婺州山。
送何山人还金华·其二
作者：胡奎
朝代：明
体裁：七言绝句

越溪女儿能浣纱，荡舟自采白荷花。采得荷花休待月，满江风露早回家。
送侄从戎云南兼柬居掾史
作者：胡奎
朝代：明
体裁：古风

我祖自南渡，世为盐官人。家传安定谱，子孙多搢绅。嗟汝英妙年，从戎万里道。断蓬离本根，骨肉岂相保。忆汝别家曰，妇病在膏肓。小妹应门户，两女才倚床。一年一得书，见书如见汝。蹉跎十五年，阅尽寒与暑。昨者奉军帖，仓卒暂还家。两女上堂拜，不识去时爷。朝纺木棉花，夜织机中布。裁为身上衣，梦绕天南路。天南有名将，云是汉嫖姚。威声振夷夏，勋业著皇朝。汝今向前去，勿恋故乡住。生入玉门关，会当有奇遇。乌啼海东树，落月在城头。送汝北郭门，霜花满征裘。千金买宝刀，岂若聊城箭。鲁连倜傥生，何曾叹贫贱。洞庭秋水落，三峡夜猿哀。船过瞿唐口，还经滟滪堆。严程不可缓，别去关山远。缩地恨无方，我肠辘轳转。辕门有知己，远惠白象梳。琼瑶无以报，为我谢区区。
送俞员外归省如京
作者：胡奎
朝代：明
体裁：七言律诗

积雪拥门三尺馀，好春来自玉阶除。郎官近拜回鸾诰，父老争迎驷马车。生菜翠盘朝具馔，高花红烛夜看书。出门便是云泥隔，日日江头候鲤鱼。
送僧游补陀
作者：胡奎
朝代：明
体裁：五言排律

上人飞锡处，来去即虚空。金沙随地涌，碧海与天通。凭高惟鸟道，直下是龙宫。瀑飞寒涧雨，松挟夜涛风。度岭三山鹤，横天万里虹。望中秋色远，浩气入无穷。
送判府万侯秩满如京
作者：胡奎
朝代：明

南昌万使君，乃是东汉将军之子孙。家有槐里堂，世称忠义门。锐如丰城之宝剑，矫若沧海之游鹍。一旦雄才际昌运，三年出佐东南郡。寒谷阳春化日长，玉壶夜月清冰瑩。雁背霜高江水清，云帆晓发凤凰城。长安渡头喧叠鼓，共挽官船留判府。判府今年朝玉京，心知万亿苍生苦。建子之月梅花开，腊后春前侯复来。天上应颁五色诰，马蹄重蹋长安道。
送判府万侯秩满如京
作者：胡奎
朝代：明
体裁：古风

南昌万使君，乃是东汉将军之子孙。家有槐里堂，世称忠义门。锐如丰城之宝剑，矫若沧海之游鹍。一旦雄才际昌运，三年出佐东南郡。寒谷阳春化日长，玉壶夜月清冰莹。雁背霜高江水清，云帆晓发凤凰城。长安渡头喧叠鼓，共挽官船留判府。判府今年朝玉京，心知万亿苍生苦。建子之月梅花开，腊后春前侯复来。天上应颁五色诰，马蹄重蹋长安道。
送判府万侯秩满如京
作者：胡奎
朝代：明
体裁：五言排律

汉运兴黄祚，真人御赤龙。将军雄武略，槐里建侯封。奕世功何厚，诸孙秀所钟。冥鸿翔大海，秋隼立高峰。佐郡劳三载，承恩入九重。临风何所赠，江上采芙蓉。
送别峰上人之京
作者：胡奎
朝代：明
体裁：古风

我闻澄江净如练，优钵昙花世稀见。千载高安古道场，师来重把犀牛扇。先皇在时常引见，诏许谈经明光殿。尚方云锦赐袈裟，甘露天厨分内膳。翩然卓锡鸡鸣峰，帝遗渡杯来向东。神机鼓舌走飞电，玉麈到手扬宗风。白云在天无所住，塔前双桧为龙去。一夜呼龙入钵来，森然化作唐朝雨。五色丝纶下九天，师今又蹋大江船。山色溪声何限意，总归八万四千言。
送别峰上人之京
作者：胡奎
朝代：明

我闻澄江净如练，优钵昙花世稀见。千载高安古道场，师来重把犀牛扇。先皇在时常引见，诏许谈经明光殿。尚方云锦赐袈裟，甘露天廚分内膳。翩然卓锡鸡鸣峰，帝遗渡杯来向东。神机鼓舌走飞电，玉麈到手扬宗风。白云在天无所住，塔前双桧为龙去。一夜呼龙入钵来，森然化作唐朝雨。五色丝纶下九天，师今又蹋大江船。山色溪声何限意，总归八万四千言。
送南昌玄妙吴大节鍊师编书之上清
作者：胡奎
朝代：明

青天白云如白龙，送尔上谒蓬莱宫。谁言肉重不骑鹤，我识神清能御风。丹篆云霞从地出，玉坛星斗与天通。芸窗驹影良可惜，清夜好分官烛红。仙人宫阙五云交，羽佩翩翩起白茅。月下方诸凝墨沼，风前脉望出书巢。丹台石室名先到，玉检金编手自钞。想得山中寒食近，青精作饮具山庖。
送南昌玄妙吴大节鍊师编书之上清·其一
作者：胡奎
朝代：明
体裁：七言律诗

青天白云如白龙，送尔上谒蓬莱宫。谁言肉重不骑鹤，我识神清能御风。丹篆云霞从地出，玉坛星斗与天通。芸窗驹影良可惜，清夜好分官烛红。
送南昌玄妙吴大节鍊师编书之上清·其二
作者：胡奎
朝代：明
体裁：七言律诗

仙人宫阙五云交，羽佩翩翩起白茅。月下方诸凝墨沼，风前脉望出书巢。丹台石室名先到，玉检金编手自钞。想得山中寒食近，青精作饮具山庖。
送友
作者：胡奎
朝代：明
体裁：五言绝句

停棹更须臾，尽此一杯酒。莫忘相别时，鹅黄上杨柳。
送友人之丹丘
作者：胡奎
朝代：明
体裁：七言律诗

存心堂上丹丘老，笑语烟霞自不凡。洗药每临青玉涧，读书长傍白云岩。南州冠冕称高士，大阮文章重阿咸。安得麻姑借一鹤，时令过海送诗缄。
送友人之京
作者：胡奎
朝代：明
体裁：古风

一雨午斋静，澹然忘世情。故人别我去，迢迢之玉京。玉京九天上，阊阖春云生。曲黄变江柳，关关啼鸟莺。愁怀郁离思，暮角起重城。
送友人之京
作者：胡奎
朝代：明

灯前慈母线，时样制春袍。未著心先喜，蛛丝上剪刀。此别意何如，人来即寄书。圣恩无远近，随处是安居。南风昨夜起，吹动木兰舟。底事长江水，年年带别愁。
送友人之京·其一
作者：胡奎
朝代：明
体裁：五言绝句

灯前慈母线，时样制春袍。未著心先喜，蛛丝上剪刀。
送友人之京·其三
作者：胡奎
朝代：明
体裁：五言绝句

南风昨夜起，吹动木兰舟。底事长江水，年年带别愁。
送友人之京·其二
作者：胡奎
朝代：明
体裁：五言绝句

此别意何如，人来即寄书。圣恩无远近，随处是安居。
送友人之亳州
作者：胡奎
朝代：明
体裁：七言绝句

雨中饮散杨梅酒，门外水高三尺馀。一路看山如画里，到时须寄亳州书。
送友人之蜀川
作者：胡奎
朝代：明
体裁：七言律诗

山上于今复有山，亲闱宛在白云间。江帆直上五千里，秋水初生十八滩。谢豹叫云魂魄苦，楚娥啼竹泪痕斑。相思若有平安信，寄与明年春雁还。
送叙班刘南奎还临江省亲
作者：胡奎
朝代：明
体裁：古风

日出狮峰顶，鹊鸣庭树枝。慈母出门望，儿从天上归。一别十三年，母子隔远道。不忧岁月深，但恐母年老。儿仕大鸿胪，母在高堂居。有禄不得养，问安徒寄书。儿今乞归省，诏许还乡井。暂经洪都门，遥指白云岭。一笑偶相逢，论诗铁柱宫。相逢即相别，挂席趁回风。回风吹五两，南浦春波长。就船买鲤鱼，沿月棹歌响。登堂进流霞，更栽萱草花。百岁母身健，愿儿长在家。
送吴司幕秩满之京
作者：胡奎
朝代：明
体裁：古风

歌南薰，调素琴，人生会合无古今。古人不爱暮夜金，今人岂无古人心。河南吴公好孙子，脩髯如漆心如水。三年赞画简书劳，芙蓉幕下清风起。调素琴，歌南薰，南阳宗资今见君。江花冥冥江水春，百丈牵船登要津。凤凰池上恩波重，天官考绩承天宠。冥鸿万里决浮云，自古有才当大用。
送吴孝廉分题得石井
作者：胡奎
朝代：明
体裁：七言律诗

白石井头桐始花，山瓢春水当流霞。仙人缩地今无术，孝子看云正念家。声转辘轳肠欲断，梦回天柱路应赊。好分一勺高堂上，驻景还同葛令砂。
送周应常归馀杭
作者：胡奎
朝代：明
体裁：古风

大涤洞与华阳通，中有许郭仙人踪。青山九锁翠蛟舞，明月孤悬天柱峰。雷渊子，双青瞳。颜如丹砂发如漆，呼吸沆瀣凌空濛。手把五色金芙蓉，翩然骑云朝九重。天寒猿鹤久相待，诏许飞佩还山中。太乙真人坐莲叶，银汉无声波帖帖。滴露轩前夜气清，石函云冷青瑶笈。还山二月春风来，玉屏洞口桃花开。寄谢山灵傥相许，吹笙弄月登萧台。
送奎上人
作者：胡奎
朝代：明
体裁：古风

青云覆层巘，一径入幽林。山中夜来雨，不知双涧深。上人春讲罢，蹑履纵幽寻。寄谢岩头月，还同永夜吟。
送孙府判之重庆
作者：胡奎
朝代：明

五月开船得顺风，巴江一水与天通。此行应有还家梦，不隔巫山十二峰。一道巴江万里开，暮帆收雨过阳台。蜀中父老欣相报，前度皇华使者来。
送孙府判之重庆·其一
作者：胡奎
朝代：明
体裁：七言绝句

五月开船得顺风，巴江一水与天通。此行应有还家梦，不隔巫山十二峰。
送孙府判之重庆·其二
作者：胡奎
朝代：明
体裁：七言绝句

一道巴江万里开，暮帆收雨过阳台。蜀中父老欣相报，前度皇华使者来。
送宁上人住玉溪
作者：胡奎
朝代：明

宁上人，乃是妙喜之云孙。西江一口吸不尽，又向玉溪寻白云。玉溪澄澄清见底，千年？接曹溪水。松风吹作海潮音，重重楼阁凌空起。到寺欣逢大闰年，宝花如雨散诸天。有约中秋月明夜，待余来问木樨禅。
送宁上人住玉溪
作者：胡奎
朝代：明
体裁：古风

宁上人，乃是妙喜之云孙。西江一口吸不尽，又向玉溪寻白云。玉溪澄澄清见底，千年�接曹溪水。松风吹作海潮音，重重楼阁凌空起。到寺欣逢大闰年，宝花如雨散诸天。有约中秋月明夜，待余来问木樨禅。
送宪司知事吴君考绩之京
作者：胡奎
朝代：明
体裁：古风

江之水，清且涟，明如镜，直如弦。青骢系著江边树，绣衣考绩朝天去。津人伐鼓送楼船，十丈云帆南斗边。鲸波帖帖风不起，使君之心有如水。激浊扬清振纲纪，万岁千秋报天子。
送富天源长老
作者：胡奎
朝代：明
体裁：七言律诗

二月雪消春水肥，慧云上人明日归。杏花飞送官河棹，木兰染成田相衣。东海蛟龙长听法，南湖鱼鸟静忘机。何时共话三生石，坐听钟声出翠微。
送富阳李孝子
作者：胡奎
朝代：明

秦川之水东南流，中有孝子一叶之扁舟。借问舟行向何处，家在严陵滩畔住。严陵滩畔栖鹤村，阿母望儿长倚门。儿归上堂母心喜，寸草曷报春晖恩。儿有青囊旧时术，自信他人传不得。得钱欲买冰上鱼，卜地翻䥴墓前石。儿今何所愿，愿老严陵滩。不愿麒麟卧高冢，但愿瓦棺？母山之间，千古万古子母安如山。
送富阳李孝子
作者：胡奎
朝代：明
体裁：古风

秦川之水东南流，中有孝子一叶之扁舟。借问舟行向何处，家在严陵滩畔住。严陵滩畔栖鹤村，阿母望儿长倚门。儿归上堂母心喜，寸草曷报春晖恩。儿有青囊旧时术，自信他人传不得。得钱欲买冰上鱼，卜地翻镌墓前石。儿今何所愿，愿老严陵滩。不愿麒麟卧高冢，但愿瓦棺葬母山之间，千古万古子母安如山。
送尚书贡先生入闽
作者：胡奎
朝代：明
体裁：七言律诗

敬亭山下秋云飞，钱唐江头风露微。三更南斗海底出，八月白鸿天际归。椰子槟榔南去远，荔枝龙眼北来稀。明年漕运归来日，好为君王补衮衣。
送岁贡生
作者：胡奎
朝代：明
体裁：七言排律

九重宫阙倚天开，丁卯年中贡士来。晴雪半消鳷鹊观，春风先到凤凰台。成都司马真能赋，太学何蕃信有才。仙仗趋朝联鹭序，神珠照乘出蛟胎。焰光二丈应烧杏，离思重歌当折梅。忠孝致身须努力，泰阶平处是三台。
送岁贡生之京
作者：胡奎
朝代：明
体裁：古风

俞生英妙年，读书南城下。暇日从儿嬉，骑竹当骢马。弱冠入虞庠，良金贵陶冶。聱牙稽训诰，葩正习风雅。譬彼珊瑚器，宗庙安可舍。今春贡京师，如生才亦寡。雍雍成均地，济济文学者。纵横三千字，寸晷擅挥洒。龙门锦先夺，雁塔名须写。有使即寄书，停云念乡社。摛辞继班马，射策希董贾。
送岁贡生之京
作者：胡奎
朝代：明
体裁：古风

开岁倏五日，青阳动熹微。回塘夜来雨，碧水生涟漪。明发戒舟航，翩翩上京师。官曹送子行，酌以黄金卮。师友送子行，载歌鹿鸣诗。乡老送子行，夹道迎春旗。父母送子行，密缝身上衣。子今朝天去，翱翔凤凰池。愿言登太学，肃肃慎其仪。尚友古之人，明哲以为期。
送岁贡生酆叔宏
作者：胡奎
朝代：明
体裁：五言排律

圣代开文运，春官选俊英。时当王正月，岁贡鲁诸生。辛苦三冬学，扶摇万里程。怀才期大用，努力在兹行。阊阖彤云晓，蓬莱快雪晴。掖梧多集凤，宫柳早闻莺。好寄龙河信，须题雁塔名。子今游太学，师必见阳城。良璞无三献，洪钟待一鸣。相知如见问，烦道别来情。
送崇德县簿之京
作者：胡奎
朝代：明
体裁：五言律诗

溪明秋水凉，百丈出回塘。帆影冲南斗，钟声别上方。三年传美誉，千里沐清光。想见回舻日，青袍雨露香。
送张将军之京
作者：胡奎
朝代：明
体裁：古风

曜灵启旸谷，春云曳华旌。将军奉明诏，揽辔出严城。风吹杏雨白，火改榆烟青。仪凤五色羽，神驹千里程。论功锡重爵，远迩振英声。
送张将军之京
作者：胡奎
朝代：明
体裁：七言律诗

綵旗袅袅动春城，千里朝天上玉京。诸将论功称李牧，小儿学语识花卿。弯弓曾射南山虎，立马还听上苑莺。江上梨花一杯酒，题诗相送若为情。
送张河泊还乡
作者：胡奎
朝代：明
体裁：古风

清凉远在南海隅，青鸟衔寄云中书。开缄忍见数行字，阿母手封双泪珠。为言十载与儿别，复报若翁今永决。五月儿从阙下还，怅望南云寸心折。水有行舟陆有马，无复升堂拜郎罢。七月秋风起布帆，儿归笑指青山下。儿今无所愿，愿母寿且康。上堂进荔枝，下堂食槟榔。槟榔可餐荔可擘，玉立亭亭儿在侧。更种长松当墓前，慈乌结巢年复年。
送张皋百户之京
作者：胡奎
朝代：明
体裁：古风

张将军，真丈夫。矫如冲霄决云之快鹄，捷如追风掣电之神驹。昔年倚剑医无闾，披甲上马擒单于。论功分镇东海隅，紫气直贯蛟人居。前年手把金仆姑，白日射杀三于菟。去年捕贼黄道湖，绿林豪客一扫无。张将军，才且武，奏鸣笳，喧叠鼓。杏花团雪风雨晴，东风夹道吹高旌。我徒我旅马前拜，共爱将军如父兄。长安道上听马声，愿留将军再守盐官城。
送张税使
作者：胡奎
朝代：明
体裁：古风

朝看长安花，暮折长安柳。柳条鹅色黄，映我杯中酒。君车上天去，我笠归山中。今朝一分手，他日还相逢。相逢须下车，相见须下马。有使过长安，寄书虹桥下。
送彭仕贞归涟川省亲
作者：胡奎
朝代：明

岸芷兮汀兰。风萧萧兮露漙漙。彼美人兮于焉盘桓。山川悠悠兮路漫漫。嗟鸿雁兮隔云端。汀兰兮岸芷。风萧萧兮露瀰瀰。彼美人兮于焉栖止。山川迢迢兮路千里。嗟鸿雁兮隔云水。
送彭仕贞归涟川省亲·其一
作者：胡奎
朝代：明
体裁：古风

岸芷兮汀兰。风萧萧兮露漙漙。彼美人兮于焉盘桓。山川悠悠兮路漫漫。嗟鸿雁兮隔云端。
送彭仕贞归涟川省亲·其二
作者：胡奎
朝代：明
体裁：古风

汀兰兮岸芷。风萧萧兮露瀰瀰。彼美人兮于焉栖止。山川迢迢兮路千里。嗟鸿雁兮隔云水。
送徐千户之甘州
作者：胡奎
朝代：明
体裁：七言律诗

春寒初试越罗袍，不惜千金买宝刀。马援橐中无薏苡，张骞槎上有蒲萄。昆崙西去黄河远，函谷东来紫气高。何事相逢又相别，陇云边月梦劳劳。
送恬上人兼柬奎方舟
作者：胡奎
朝代：明
体裁：七言律诗

飞来峰顶袈裟影，正在长松落照间。正月不归当二月，出山未久又还山。午阶花落茶烟澹，春院苔生杏雨斑。问讯维摩无恙否，几时能伴白云閒。
送戴伯聚还天台
作者：胡奎
朝代：明
体裁：古风

戴先生，住在龙山之下迂江之湄。平生读书忘渴饥，三旬九食寒无衣。口掉三寸舌，不顾人是非。前年别华顶，来游东海涯。今年还天台，去采黄金芝。秋风萧萧吹苧衣，遥望宫前浮云飞。岂不闻苏季子六国印，百里奚五羖皮。人生出处各有时，子当还山歌我诗。
送李山人还富春
作者：胡奎
朝代：明
体裁：七言排律

北山佳气翠冥冥，南渡衣冠识地灵。龙穴云归晴作雨，蚌潭珠出夜如星。承闻先世传遗泽，复见诸孙守一经。空谷白驹何皎皎，前朝宰木尚青青。骑鲸仙去长怀李，化鹤人归或姓丁。进履好探黄石洞，吹笙还过赤松亭。正期岁晚寻瑶草，应许天寒寄茯苓。他日鸣驺来入谷，待余重勒草堂铭。
送杜弘道之襄阳
作者：胡奎
朝代：明
体裁：七言律诗

西阁馀寒入毳袍，一尊送别思劳劳。路逢寒食花偏好，船压春江水正高。汉女堤边歌芍药，习家池上醉蒲萄。谷城令尹如相问，为说刘郎又种桃。
送杨判簿考绩如京
作者：胡奎
朝代：明
体裁：七言律诗

我识关西好子孙，河源九派出昆崙。半生华发频看镜，秋夜黄金不到门。一曲离歌心事远，三年政绩口碑存。无端又向明朝别，手把茱萸泛绿尊。
送浙江佥宪金台王公考满之京
作者：胡奎
朝代：明
体裁：古风

王公希代宝，本自金台人。素抱匡济略，华年登要津。布衣谒万乘，意气干青云。恩承凤凰诏，擢为乌府臣。钱唐古都会，一水东西分。三年持玉节，远迩劳咨询。冰壶贮秋月，藻鉴无纤尘。兹焉考嘉绩，封章朝紫宸。天子坐南面，视听自下民。苟乏耳目官，上天何由闻。公今司献纳，一一请具陈。某郡山水美，某州风俗淳。某守贪以墨，某吏清以仁。某田足禾稼，某冶饶金银。某灶可淅卤，某营可屯军。某曹奸且黠，某士才更文。里巷某贞节，岩穴某隐沦。忠良荐某辈，淫祀黜某神。虎拜伏阙下，正及鸡鸣晨。天颜动微笑，孰不荷陶甄。维时晴雪后，吴水碧粼粼。张帆南斗下，伐木大江滨。我亦刍荛者，斐词公勿瞋。愿言宣大化，四海回阳春。
送澜典藏还天界寺
作者：胡奎
朝代：明
体裁：古风

大海流不息，浮云无定踪。人生有聚散，幻相本来空。上人得真传，何别复何同。飞锡沧洲上，言登第一峰。得玉勿抵鹊，探珠必求龙。定起有馀暇，题诗寄南鸿。
送灵隐明性庵禅师
作者：胡奎
朝代：明
体裁：七言排律

西还只履已多年，一派曹溪有正传。涌出上方为宝所，飞来小朵落青天。献珠龙去长听法，合掌狐来或问禅。麈尾暂停云外锡，袈裟又上月中船。松华饼试清明后，石鼎茶分谷雨前。无计可留支遁马，有诗须寄薛涛笺。
送王山人之金华
作者：胡奎
朝代：明
体裁：古风

昔有牧羊子，云是黄初平。寄迹金华洞，栖真入杳冥。山中多白石，叱作群羊行。穿云寻紫术，蹑雪采黄精。子去追仙隐，逍遥尘外情。登临惬幽赏，吟啸有馀清。欲往违夙愿，相思萝月明。
送王河泊
作者：胡奎
朝代：明
体裁：古风

楚人歌竹枝，吴人歌白苧。寄言黄帽郎，停舟向江渚。江渚清涟漪，江风吹客衣。三载一朝别，宁无千里思。子乘道上车，我戴山中笠。它日若相逢，还当下车揖。雩阳好山水，三江接龙门。愿托双鲤鱼，时时寄平安。
送玘大璞还山
作者：胡奎
朝代：明
体裁：七言律诗

放生池头朝雨晴，上人买舟明日行。飞锡还山双屐远，渡杯到岸一鸥轻。湖西猿鹤心先喜，海上蛟龙梦不惊。无限送春诗思在，尽情都付子规声。
送百户张文胜之台州时营造城门
作者：胡奎
朝代：明
体裁：古风

张将军，乃是留侯之子孙，妙年壮气凌青云。而翁奋迹龙虎卫，从戎万里天南去。将军世禄袭奇勋，分镇夫差射潮处。身骑骏马白雪毛，手提三尺昆吾刀。天吴海若不敢动，冯夷伐鼓回秋涛。海昌城头鸣夜柝，海阊门是将军作。我识平生一片心，露写金盘冰出壑。昨日城门开，将军跃马来。今言出门去，驾言上天台。天台山高四万八千丈，明月挂在琼台上。回光还照海昌城，夜夜东西两相望。
送百户徐叔之甘州
作者：胡奎
朝代：明
体裁：五言律诗

乌啼城上头，白发梦甘州。自是劳行役，非关好远游。边云随雁落，河水带冰流。万里无烽燧，功归定远侯。
送百户徐叔平之甘州
作者：胡奎
朝代：明
体裁：古风

徐卿有子天马驹，从戎甘州十载馀。白云东望八千里，夜夜梦绕鸳鸯湖。鸳鸯双飞复双宿，湖中鲤鱼白如玉。腰下能悬宝玦还，水边不用金钱卜。左持张掖酒，右进凉蒲萄。上堂舞莱衣，暂脱战时袍。别家复向甘州去，简书有程那久住。雁落黄云塞上芦，乌啼白月庭前树。吾闻李牧今守边，边庭四境俱晏然。椎牛飨士开屯田，星河远近同一天。愿卿父子长寿考，壮士不须忧远道。
送知县陈仲信之建昌
作者：胡奎
朝代：明
体裁：古风

一日白一发，三年白几何。自子业成均，我发白已多。子今窣百里，武城试弦歌。相见即言别，张帆溯江波。西望香炉峰，秋云郁嵯峨。丰城有双剑，龙泉与太阿。会合各有时，精采长不䃺。我无晨风翼，送子涉关河。南云有来雁，裁书寄烟萝。
送知县陈仲信之建昌
作者：胡奎
朝代：明
体裁：七言律诗

太学儒生三载别，建昌令尹九江行。中流鹅鹳秋帆健，五色麒麟画锦荣。日照香炉生曙色，河翻瀑布落秋声。清朝乐育菁莪意，复见弦歌在武城。
送知县陈仲信之建昌
作者：胡奎
朝代：明
体裁：古风

朝游甘棠堤，夕游甘棠堤。堤上夜来雨，秋风闻马嘶。借问向何处，驾言南康去。香炉生紫烟，五老欠延伫。山中瀑布水，散为九江流。江流二千里，还归东海头。海中有鲤鱼，好寄平安字。手把钓鳌竿，时时候书至。
送禢二令弟秉德还南雄迎父
作者：胡奎
朝代：明
体裁：古风

买船何之之南雄，洞庭木落生秋风。大帆中流夹双橹，南望庾岭青丛丛。禢郎去家五千里，白云日日山头起。浩荡春晖一寸心，深恩较比三湘水。湘水有时尽，此恩何时忘。上堂进甘旨，下堂食槟榔。槟榔可食鱼可脍，白发明年过吴会。长安桥边杨柳青，马上看花同一醉。
送禢二令秩满之京
作者：胡奎
朝代：明
体裁：古风

我闻南州古南雄，梅花庾岭当春风。乾坤旁薄毓神秀，乃有文章禢迪功。三载作官东海邑，顽夫能廉懦夫立。胥曹束手戒贪婪，丑类革心俱辟易。杏花二月春雨晴，东风袅袅吹华旌。今年考绩之瑶京，耄倪夹道相送迎。使君此行须奏最，复见疲氓借河内。
送给事服满之京
作者：胡奎
朝代：明
体裁：古风

剖松见贞心，裂竹知直节。所以君子交，不学儿女别。我随贤王驾，聿来古洪都。给事偶相见，长身美多须。昂昂九皋鹤，清声振寥廓。三载读檀弓，一朝登凤阁。南浦水如天，开帆月正弦。风恬鲸浪稳，人识孝廉船。子乘驷马车，蹴蹋长安道。倾盖各有时，何须论迟早。笑呼麻姑酒，送别豫章城。愿言崇令德，忠孝在兹行。
送继甫之京
作者：胡奎
朝代：明
体裁：古风

尔祖文章妙天下，前朝声价高班马。黄金有像铸莫成，白雪无弦和应寡。我识若翁东海边，与子论交三十年。茅屋萧萧坐风雨，布衣落落栖林泉。九重诏下徵贤士，眼中之人得吾子。凤鸟及时当一鸣，神驹堕地须千里。官船十月渡龙河，有信还凭白雁过。圣德如天无远近，除书早晚定如何。
送罗生之吏部
作者：胡奎
朝代：明
体裁：古风

鲁阳莫驻西飞日，精卫莫填东逝波。沧波无情白日短，奈此西飞东逝何。南昌城东罗孝子，捧檄还家二亲喜。一夜江头春水高，片帆又逐南风起。儿有宜男草，种之北堂前。儿有昆崙桃，介寿三千年。朝盘鲤鱼白如玉，明年儿归当食禄。白日可驻海可填，儿心报恩同昊天。
送褚二令
作者：胡奎
朝代：明
体裁：七言律诗

大江八月鲤鱼风，兴在烟波浩荡中。雨露自天通百粤，山川何处是南雄。晚凉歇马榕阴绿，朝日行盘荔子红。袖有相如封禅稿，会须献纳未央宫。
送褚项民之京
作者：胡奎
朝代：明

阊阖青天上，蓬莱紫气中。六符随斗转，一水与天通。子抱才华去，人称翰墨工。按图真得骏，戏技匪雕虫。？接河南远，群超冀北空。壶分官酒碧，衣映苑花红。岁月淹行李，江湖念转篷。暂辞金马直，归拜白头翁。禄养嗟何及，交情恨莫穷。儿心徒耿耿，王事且匆匆。解䌫潮初起，停杯曲未终。秋声今夕共，月色异乡同。伐木歌鸣鸟，挥弦送去鸿。窗閒辟蠹草，池冷换鹅笼。慎勿誇燕石，须令得楚弓。诗成何限恨，吟遍木犀风。
送褚项民之京
作者：胡奎
朝代：明
体裁：五言排律

阊阖青天上，蓬莱紫气中。六符随斗转，一水与天通。子抱才华去，人称翰墨工。按图真得骏，戏技匪雕虫。�接河南远，群超冀北空。壶分官酒碧，衣映苑花红。岁月淹行李，江湖念转篷。暂辞金马直，归拜白头翁。禄养嗟何及，交情恨莫穷。儿心徒耿耿，王事且匆匆。解缆潮初起，停杯曲未终。秋声今夕共，月色异乡同。伐木歌鸣鸟，挥弦送去鸿。窗閒辟蠹草，池冷换鹅笼。慎勿誇燕石，须令得楚弓。诗成何限恨，吟遍木犀风。
送贡士之京
作者：胡奎
朝代：明
体裁：古风

一水通震泽，张帆挂秋风。霭霭天际云，迢迢江上峰。朝饮枫桥酒，夕闻寒山钟。三年读礼馀，挟策还辟廱。愿言枉尺素，时寄南飞鸿。
送进士会试之京
作者：胡奎
朝代：明
体裁：七言律诗

十载萤窗不惮劳，少年文雅涉风骚。已闻蟾窟分丹桂，又向龙门钓六鳌。一片布帆天上近，九重金阙日边高。文场战罢承恩日，更赋新诗夺锦袍。
送道澜上人还天界
作者：胡奎
朝代：明
体裁：古风

道澜上人好文采，舌如波澜性如海。犀牛扇子破多时，留得千年公案在。别峰禅老日边来，金襕照日天花开。皎如一片秋水镜，置在七宝青莲台。室中弟子多闻道，见性无如道澜早。结社曾邀陶令过，论诗每爱支郎好。飘然飞锡向何方，第一禅林古道场。且对黄花谈般若，更留数日过重阳。
送钟孟振服满之京
作者：胡奎
朝代：明
体裁：五言排律

宣城禢太守，相见内门前。为问洪都士，言登孝子船。张帆当五月，读礼又三年。梅子经旬雨，蓬莱咫尺天。贤哉钟子耳，寂甚伯牙弦。自叹初倾盖，那堪在别筵。青云从此去，丹凤睹争先。出饯惭衰老，题诗在烛边。
送钟孟振服满之京
作者：胡奎
朝代：明
体裁：古风

豫章城中头白乌，结巢树头生好雏。一朝雏飞上天去，夜夜思归故巢树。故巢树老何所依，葬乌在山雏乃归。雏归哑哑不见母，三年泪洒坟前土。雏今振羽挟青云，五色凤凰同作群。上林有枝风日好，雏兮上天当及早。
送陈知县之建昌
作者：胡奎
朝代：明
体裁：五言律诗

三年登太学，一日宰南康。白雁连淮远，青山入楚长。灯前慈母线，花下故人觞。傥有南来使，因风寄数行。
送马公肃之颍川
作者：胡奎
朝代：明
体裁：五言律诗

读礼三年后，张帆十月初。千金司马赋，八法右军书。远道无来使，空山有故庐。持竿东海上，只钓北来鱼。
送马文学之惠安教谕
作者：胡奎
朝代：明
体裁：古风

英英马文学，年方三十馀。秩然瑚琏器，文采玉不如。昔也未加冠，今焉颇有须。献艺上春官，司教闽粤墟。翱翔南溟下，播弄明月珠。鸿涛际大海，渺在天一隅。文光射南斗，乐育君子儒。愿凭青鸟使，寄我空中书。
送马贡士题春江送别图
作者：胡奎
朝代：明
体裁：古风

大山小山芙蓉开，云气远从天目来。东风吹散凤城雪，一夜江水青于苔。借问舟行向何处，马卿明日朝天去。杏园花满曲江春，幽谷莺迁上林树。方今玉堂皆钜公，手把刀尺青云中。神龙出河龟出洛，千载复见明良逢。马卿此行当努力，射策彤庭期第一。龙门夺得锦袍归，先遣双鱼寄消息。
送黄千户还台州卫
作者：胡奎
朝代：明
体裁：古风

天台山，高入天，此地自古多神仙。谷城黄公好孙子，豹略龙韬有如此。朝餐赤城之紫霞，夕饮丹池之玉醴。今年分守盐官城，天风袅袅吹华旌。星河万里入东海，岛屿不闻刁斗声。方秋复上天台去，即是桃花旧时路。华顶峰头月正圆，依然挂在珊瑚树。盐官父老纷如云，出城走送黄将军。鸣笳叠鼓动离思，一路好山相送迎。唱吴歌，劝吴酒，十里一亭，五里一堠。天台山高入南斗，将军之名同不朽。
送黄将军分镇台城
作者：胡奎
朝代：明
体裁：七言律诗

夜半鸡鸣海日晴，将军东指亚夫营。山临华顶天逾近，星应台垣地最灵。总道张骞曾泛海，况逢黄石共谈兵。冬来若有长安使，只寄黄精与茯苓。
送黄将军分镇台城
作者：胡奎
朝代：明
体裁：古风

渥洼之驹走千里，雪花凝寒吹不起。将军仗剑出洪都，南来手挽天河水。天河直与东海通，槫桑虬枝挂弯弓。旌旗倒射海底日，金鸦夜啼华顶峰。彼州之人迎我侯，此州之人不可留。顺风吹帆疾如马，绿水荡漾芙蓉秋。九日黄花一尊酒，手把茱萸当杨柳。将军自有谷城书，勋业传家垂不朽。
送黄鍊师还天台
作者：胡奎
朝代：明
体裁：古风

冲漠混元化，形神合自然。至人保遐寿，虚灵洞玄玄。金鳌戴宫阙，此地多神仙。绛节凌回飙，霞裾飘紫烟。安期啖玉枣，一笑三千年。火乌出东方，玄兔没西海。万古复千年，出没互相待。蓬莱鹤上仙，何曾一人在。
送黄鍊师还天台
作者：胡奎
朝代：明
体裁：古风

吾闻天台山高四万八千丈，中有玉平之洞天。丹霞赤日照林壑，此地往往多神仙。神仙中人不易得，黄公之孙有仙骨。放浪江湖四十年，春风落尽柳花碧。海边楼观临蓬莱，何年飞舄从东来。丝纶五色诏遗逸，手把芙蓉朝玉台。昔我题诗过方丈，令我临风倍惆怅。不见辽东一鹤归，步虚声落青天上。我有一掬泪，不洒三十春。但哭市井交，何曾哭仙人。我知仙人长不死，昼夜循环亦如此。
送龙曲
作者：胡奎
朝代：明
体裁：乐府曲辞

迎龙来，送龙去，翠雾红云拥龙驭。家家买纸谢龙神，甘雨应期龙有灵。明珠之宫紫贝阙，碧潭无声湛秋月。愿龙在山云在天，岁岁谢龙歌有年。
送龙词
作者：胡奎
朝代：明
体裁：乐府曲辞

龙之来，兮蜿蜒。龙之去，兮连蜷。沛神泽兮沃秋田，云为车兮电为鞭。陈玉醴，进琼筵，感神惠兮不可言。愿五风，兮十雨，绥万邦兮屡丰年。
道士归茅山
作者：胡奎
朝代：明

句曲仙人双眼碧，放浪江湖人不识。乘云归谒大茅君，月满空山夜吹笛。短短疏衣剪鹤翎，日长唯诵蕊珠经。山中别去须相忆，不寄黄精寄茯苓。
道士归茅山·其一
作者：胡奎
朝代：明
体裁：七言绝句

句曲仙人双眼碧，放浪江湖人不识。乘云归谒大茅君，月满空山夜吹笛。
道士归茅山·其二
作者：胡奎
朝代：明
体裁：七言绝句

短短疏衣剪鹤翎，日长唯诵蕊珠经。山中别去须相忆，不寄黄精寄茯苓。
道林经室
作者：胡奎
朝代：明
体裁：五言绝句

松籁起山头，潮音生屋下。空庭白日长，不见支郎马。
避暑图
作者：胡奎
朝代：明
体裁：七言绝句

五月芙蓉水殿凉，红绡新制舞衣裳。班姬不用题纨扇，咫尺阶前玉树霜。
邬子茶
作者：胡奎
朝代：明
体裁：七言律诗

邬子冈头紫笋生，寄来蓓蕾见高情。茶经漫学卢仝赋，水品长怀陆羽评。雪乳满瓯消午梦，风涛一榻起秋声。兴来便欲逃禅去，绣佛灯前坐到明。
醉后口号
作者：胡奎
朝代：明
体裁：五言绝句

桃花休笑我，烂醉武陵春。百年浑是醉，寄语独醒人。
醉后蔷薇花下待月有怀
作者：胡奎
朝代：明
体裁：古风

林扉待月出，醉影忽在地。褰衣就花前，弄影学儿戏。微飔吹我衣，清露散花气。隔水报钟来，故人期不至。
采兰
作者：胡奎
朝代：明
体裁：古风

陟幽涧兮掇崇兰，葛藟藟兮路巑岏。思美人兮泪汍澜，心摇摇兮不能餐。采芳兮寄远，望佳期兮日晚。日云晚兮霜露多，兰兮兰兮奈若何。
采桑行
作者：胡奎
朝代：明
体裁：乐府曲辞

结发五日与郎别，妾颜如花命如叶。桑间五见戴胜飞，高堂姑老郎不归。郎归有黄金，妾心终不移。若欲知妾心，沂水清瀰瀰。
采莲女
作者：胡奎
朝代：明
体裁：七言律诗

小小兰舟棹晚凉，双双新浴锦鸳鸯。舞回叶底春无力，笑入花间水亦香。妾恨恰如莲菂苦，郎情应似藕丝长。娉婷却笑东家女，换得明珠论斗量。
采莲曲二首
作者：胡奎
朝代：明

湖中女儿眉黛秋，采莲日日唱吴讴。何如生长玉井水，同擢仙人一叶舟。昨日采莲花，今日采莲子。贱妾比红衣，宁教抱香死。溪上采芙蓉，兰舟荡晚风。叶如郎意薄，花似妾颜红。采花莫临水，水深清见底。水有见底时，郎心隔千里。一去不思家，秋风吹若耶。只愁霜露重，妾貌不如花。
采莲曲二首·其一
作者：胡奎
朝代：明
体裁：乐府曲辞

湖中女儿眉黛秋，采莲日日唱吴讴。何如生长玉井水，同擢仙人一叶舟。
采莲曲二首·其二
作者：胡奎
朝代：明
体裁：乐府曲辞

昨日采莲花，今日采莲子。贱妾比红衣，宁教抱香死。溪上采芙蓉，兰舟荡晚风。叶如郎意薄，花似妾颜红。采花莫临水，水深清见底。水有见底时，郎心隔千里。一去不思家，秋风吹若耶。只愁霜露重，妾貌不如花。
采莲词
作者：胡奎
朝代：明
体裁：乐府曲辞

秋风昨夜起，花落翠房深。欲识妾心苦，试尝莲子心。
采菱词
作者：胡奎
朝代：明
体裁：乐府曲辞

江水明于镜，江波皱如縠。采菱溪上头，爱此溪水绿。昨日采菱去，菱多满载归。今日采菱去，叶多菱角稀。采菱不采叶，空回木兰楫。菱刺牵人衣，江空正愁妾。
采薇歌
作者：胡奎
朝代：明
体裁：乐府曲辞

西山有薇，薄言采之。周人有粟，弗疗我饥。宁薇而甘兮，毋粟而惭兮。维首阳之岩岩兮。
重九
作者：胡奎
朝代：明
体裁：七言绝句

今年两度黄花秋，浊醪可漉仍可篘。西风任尔吹乌帽，不管傍人笑白头。
重题涌金门外杀虎歌
作者：胡奎
朝代：明
体裁：古风

昔闻尧舜世，大禹平水土。虎豹犀象驱远之，万亿苍生皆按堵。储将军，雄且武。一朝手挽乌号弓，射杀南山白頞虎。白頞虎，视耽耽。朝游城之北，暮游城之南。不有将军一身胆，纵此飞类民何堪。岂不闻牛哀七日化为虎，兽面不知兄与父。缚虎易，知人难，方今圣德天地宽。但愿将军镇藩翰，人不化虎四海皆清安。
野田雀
作者：胡奎
朝代：明
体裁：乐府曲辞

野田雀，鸣啾啾。啄我黍，何时休。我黍半输官，我黍半养家。尔雀群飞无网罗，我黍日减雀日多。野田雀，奈尔何。
野田黄雀行
作者：胡奎
朝代：明
体裁：乐府曲辞

黄雀啄啄野田间，饥鹰侧目下空山。黄雀投虞罗，低摧伤羽翰。少年拔剑捎罗网，黄雀高入青云上。回首裴徊谢少年，虞罗勿令张野田。
金井怨
作者：胡奎
朝代：明
体裁：乐府曲辞

露下青桐叶，滴滴银床里。妾泪不曾乾，多于井中水。
金井曲
作者：胡奎
朝代：明
体裁：乐府曲辞

井上青丝绠，年深石有痕。石痕犹不灭，况是感君恩。
金谷园
作者：胡奎
朝代：明
体裁：古风

金谷园中春荡荡，四十里围红步障。万斛明珠换绿珠，纤歌半落青云上。刀击珊瑚碎玉飞，当时豪侠世所稀。撞钟考鼓夜复昼，二十四友相追随。一朝喋血河阳市，繁华总逐东流去。鹦䳇明朝错唤人，梨花满地愁如雨。
金鸡石
作者：胡奎
朝代：明
体裁：五言绝句

夜浴黄金盆，一鸣天下白。何年补青天，化作山头石。
铁箭辩
作者：胡奎
朝代：明
体裁：古风

凤凰山下通江门，钱王铁箭今尚存。世传当时有三箭，两箭沈沙俱不见。唯留一箭在江头，此箭不随江水流。壮士摩挲撼其镞，根株下贯金鳌足。出地曾无一尺高，定知作则捍波涛。始丰先生真好辩，直指是幢非是箭。雨淋日炙四百年，孤星煌煌长在天。
铜牛水滴
作者：胡奎
朝代：明
体裁：五言绝句

不能开蜀道，庶可耕砚田。纵横三千字，借尔一犁烟。
铜雀妓
作者：胡奎
朝代：明
体裁：五言绝句

月朝十五时，望陵作歌舞。歌舞綵云空，佳人化为土。
铜雀妓二首
作者：胡奎
朝代：明

高高铜雀台，望望西陵墓。翠辇不归来，空帏愁日暮。花落不返柯，水流无回波。月初与十五，歌舞奈君何。高台悲风生，望望西陵道。昨日宫中花，今朝墓前草。
铜雀妓二首·其一
作者：胡奎
朝代：明
体裁：乐府曲辞

高高铜雀台，望望西陵墓。翠辇不归来，空帏愁日暮。花落不返柯，水流无回波。月初与十五，歌舞奈君何。
铜雀妓二首·其二
作者：胡奎
朝代：明
体裁：乐府曲辞

高台悲风生，望望西陵道。昨日宫中花，今朝墓前草。
镜中梅
作者：胡奎
朝代：明
体裁：七言律诗

日上绮窗啼翠禽，临鸾点额晓寒侵。一泓自照春风面，百鍊方知铁石心。白玉台前怜影瘦，黄金矿内觉情深。锦囊收拾馀音去，月落空闺何处寻。
镜天关
作者：胡奎
朝代：明
体裁：五言绝句

高阁倚天碧，湛然明镜中。了知身是幻，寄傲在虚空。
长夏云村
作者：胡奎
朝代：明
体裁：五言绝句

白云自何来，栖我山中树。愿为九夏凉，慎勿从龙去。
长安道
作者：胡奎
朝代：明
体裁：古风

长安道上花纷纷，红雾涨天飞作尘。东里雕甍耀白日，西街骏马嘶青云。长安少年不知老，凤管龙笙春亦好。昨日牡丹何处花，今朝鹦䳇谁家鸟。韶华过眼易消磨，杨柳纤腰愁思多。不见古来歌舞地，夜深风雨泣铜驼。
长安道二首
作者：胡奎
朝代：明

长安道，长安道上多芳草。一株杨柳驿门前，朝迎官马暮迎船。来船去马无閒日，人笑人歌年复年。长安道，南北东西尘浩浩。车轮朝碾长安花，马蹄暮蹋长安草。黄金白璧如丘山，买官未得不肯还。不及终军年最少，弃繻生出玉门关。
长安道二首·其一
作者：胡奎
朝代：明
体裁：乐府曲辞

长安道，长安道上多芳草。一株杨柳驿门前，朝迎官马暮迎船。来船去马无閒日，人笑人歌年复年。
长安道二首·其二
作者：胡奎
朝代：明
体裁：乐府曲辞

长安道，南北东西尘浩浩。车轮朝碾长安花，马蹄暮蹋长安草。黄金白璧如丘山，买官未得不肯还。不及终军年最少，弃繻生出玉门关。
长平箭头歌
作者：胡奎
朝代：明
体裁：古风

战长平，四十万人同日坑。古苔蚀血铜花青，千年金簳摧白翎。空遗黄金镞，不射秦时鹿。西出咸阳门，哀哀鬼夜哭。
长歌引
作者：胡奎
朝代：明
体裁：乐府曲辞

短歌歌不足，长歌断复续。六龙之车海上来，千秋万古无停毂。碾雪推霜入镜中，坐见绿发如飞蓬。满堂窈窕春花红，长歌一曲歌未终，西陵陇树生秋风。
长歌行
作者：胡奎
朝代：明
体裁：乐府曲辞

长歌如茧丝，缫之不能断。丝断尚可续，歌长安可短。短歌续长歌，歌长可奈何。愿学青松树，千年附女萝。
长相思四首
作者：胡奎
朝代：明

长相思，千万里。相思如车下轮，相思如江中水。江中之水朝暮流，车下之轮何日休。胡不斫车轮，塞江水。车不能行水不流，世上相思何时已。长相思，路遥遥。相思如大江水，相思如杨柳条。杨柳条长尚可剪，大江水流不可断。长相思，深复深。平原莫绣五色线，子期莫铸双南金。人生知己古亦少，相思之心向谁道。长相思，江悠悠。洞庭木落三湘秋。梦中不识别时路，九嶷云黯苍梧树。翠华南去不复还，双娥洒泪愁空山。五十哀弦雏凤语，鹧鸪啼处斑斑雨。长相思，思转深。请以白玉璞，琢出相思心。三湘之水东入海，相思之心终不改。三年不见郎，万里梦他乡。江水直到海，寸心如许长。
长相思四首·其一
作者：胡奎
朝代：明
体裁：乐府曲辞

长相思，千万里。相思如车下轮，相思如江中水。江中之水朝暮流，车下之轮何日休。胡不斫车轮，塞江水。车不能行水不流，世上相思何时已。
长相思四首·其三
作者：胡奎
朝代：明
体裁：乐府曲辞

长相思，江悠悠。洞庭木落三湘秋。梦中不识别时路，九嶷云黯苍梧树。翠华南去不复还，双娥洒泪愁空山。五十哀弦雏凤语，鹧鸪啼处斑斑雨。长相思，思转深。请以白玉璞，琢出相思心。三湘之水东入海，相思之心终不改。
长相思四首·其二
作者：胡奎
朝代：明
体裁：乐府曲辞

长相思，路遥遥。相思如大江水，相思如杨柳条。杨柳条长尚可剪，大江水流不可断。长相思，深复深。平原莫绣五色线，子期莫铸双南金。人生知己古亦少，相思之心向谁道。
长相思四首·其四
作者：胡奎
朝代：明
体裁：乐府曲辞

三年不见郎，万里梦他乡。江水直到海，寸心如许长。
长至
作者：胡奎
朝代：明
体裁：七言绝句

太史朝书云五色，野人昼卧日三竿。东家分送黄精酒，消受梅花一夜寒。
长门怨
作者：胡奎
朝代：明
体裁：五言绝句

千金空买赋，依旧守长门。寄语文君道，相如亦少恩。
长门怨
作者：胡奎
朝代：明
体裁：乐府曲辞

燕体徒自轻，蛾眉易生妒。妾有千黄金，不买长门赋。
闰三月清明
作者：胡奎
朝代：明
体裁：七言绝句

今年又改清明火，此地重看一月花。多费酒钱三十日，尽留春色在诗家。
闰九月
作者：胡奎
朝代：明
体裁：五言绝句

百年同一叹，九月两重阳。人似柴桑老，花如晋日黄。
闰月九日拟邀秫庄清友
作者：胡奎
朝代：明
体裁：七言排律

今年九日两登高，小雨生寒著苧袍。拟约故人将进酒，空怀吏部左持螯。治安有策长沙贾，投老无钱处士陶。万顷沧波鸥在渚，九天清露鹤鸣皋。安排节物饶佳况，断送生涯藉浊醪。心悦故交真有托，足闻空谷可能逃。多才岂愧凌云赋，清论须焚继晷膏。朝日团团行苜蓿，秋花采采胜绯桃。盘餐未必兼熊掌，文采于今见凤毛。奇绝千年金莫铸，歌长一曲茧频缫。鹧鸪香暖炉堪爇，鹦鹉杯深手共操。漫道太行多覆辙，从教沧海足惊涛。萧萧短发惭乌帽，秩秩初筵叙燕毛。学圃一经甘寂寂，词源三峡任滔滔。可容行李催归棹，须看真珠压小槽。古往今来同酩酊，风流端合属吾曹。
闺怨
作者：胡奎
朝代：明
体裁：七言绝句

绣得鸳鸯锦一双，停针不语倚南窗。良人昨夜开船去，恨杀门前有大江。
闺情
作者：胡奎
朝代：明
体裁：五言绝句

频拭镫前泪，恐沾衣上痕。不眠忘手冷，翻觉剪刀温。
闻杜宇
作者：胡奎
朝代：明
体裁：五言绝句

蜀国子规鸟，入林啼且飞。我今还故里，莫道不如归。
闻樵笛
作者：胡奎
朝代：明
体裁：七言绝句

看罢仙人一局棋，自将短笛晚来吹。白云遮断无寻处，正是东山月上时。
闻潮
作者：胡奎
朝代：明
体裁：七言绝句

孤城鼓角夕阳红，十日江南起飓风。倒挟潮声天上响，只疑床下是蛟宫。
闻雁
作者：胡奎
朝代：明
体裁：五言绝句

故人多在北，候雁又回南。知有平安信，声声语再三。
闻霰
作者：胡奎
朝代：明
体裁：五言绝句

翛翛叶打窗，瑟瑟珠跳瓦。长夜未眠人，起听孤灯下。
阳城耕雨歌
作者：胡奎
朝代：明
体裁：古风

春云阴阴酿春雨，荷锄朝出三家墅。草满南坡犊子肥，一蓑一笠雨中归。千顷水田飞白鸟，雨足泥深稊稗少。大树将军好子孙，辍耕陇上如庞老。人间别有方寸心，此地可作商家霖。先生砚田耕未了，屋头布谷鸣春晓。
陇水吟
作者：胡奎
朝代：明
体裁：乐府曲辞

陇头水，鸣呜咽。朝洗秦人骨，暮流汉人血。秦骨化黄土，汉血归黄泉。水流如人声，夜哭长城边。
除夕
作者：胡奎
朝代：明
体裁：七言绝句

五年为客在洪都，红烛花前酒满壶。今日还家筋力倦，笑看儿女进屠苏。
除夕忆京中小弟
作者：胡奎
朝代：明
体裁：七言律诗

明朝岁事又更新，应簉鹓行拜紫宸。鳷鹊观前还见雪，脊令原上况逢春。花占蜡炬怜今夕，酒进屠苏少一人。池草梦中深念汝，寄来诗句莫辞频。
除夕过北寺
作者：胡奎
朝代：明

岁晚行过北寺前，枇杷花落雨晴天。长斋绣佛从今始，僧腊明朝又一年。岁朝万象最宜春，帖子题来醉墨新。今夜枇杷花畔雨，又添情思到诗人。
除夕过北寺·其一
作者：胡奎
朝代：明
体裁：七言绝句

岁晚行过北寺前，枇杷花落雨晴天。长斋绣佛从今始，僧腊明朝又一年。
除夕过北寺·其二
作者：胡奎
朝代：明
体裁：七言绝句

岁朝万象最宜春，帖子题来醉墨新。今夜枇杷花畔雨，又添情思到诗人。
陪林叟池上晚酌
作者：胡奎
朝代：明
体裁：古风

晚憩池上阁，凉飙散冲襟。丹丘广文老，卧病力不任。论文意自适，下榻情逾深。诸孙列左右，觞至时一斟。既醉月在道，出户天沈沈。枯桐委爨下，感激谢知音。
集杜少陵诗句一首奉寄云庵法师
作者：胡奎
朝代：明
体裁：古风

台州地阔海溟溟，南极老人自有星。千崖无人万壑静，老身古寺风泠泠。有时自发钟磬响，芝草琅玕日应长。昏黑应须到上头，安得仙人九节杖。不见旻公三十年，清诗句句尽堪传。陶冶性灵存底物，晴窗检点白云篇。
雉朝飞
作者：胡奎
朝代：明
体裁：乐府曲辞

雉朝飞，鸣复止。饥食野田粟，渴饮野田水。绣颈斑斑相逐飞，何人感之犊牧子。圣人在位歌关雎，吁嗟雉兮今何如。
雨中夏日书事
作者：胡奎
朝代：明
体裁：七言绝句

冬青花落雨涔涔，一日舒晴十日阴。也爱东园有生意，枇杷铸得万丸金。
雨中答友人
作者：胡奎
朝代：明
体裁：七言律诗

春城雨脚密复疏，把钓欲访东溪渔。白酒尚能谋一醉，青泥政恐污长裾。鹊鸣花坞来诗卷，蜗上苔阶学篆书。宝鸭沈烟消永日，此怀端合为君摅。
雨后待月有怀
作者：胡奎
朝代：明
体裁：古风

雨过生夕凉，流萤度疏竹。褰衣步明月，清露洒庭绿。仰瞻天宇高，明汉手可掬。城南有故人，丰姿美如玉。跫然怀足音，何由慰空谷。
雨后杏花发对酒有怀故人
作者：胡奎
朝代：明
体裁：古风

雨后杏花发，斗酒思所亲。爱兹花上月，共赏今夕春。如何同心者，总是他乡人。
雨夜
作者：胡奎
朝代：明
体裁：五言绝句

柴扉春雨深，颇觉人事简。红烛夜结花，巧缀蜻蜓眼。
雨晴闻鹊寄友人
作者：胡奎
朝代：明
体裁：五言绝句

雨晴闻鹊语，立近杏花梢。知有明朝约，看花载酒肴。
雨竹
作者：胡奎
朝代：明
体裁：五言绝句

急雨洒高竹，虚斋散微飙。泠然金玉音，如杂箫与韶。
雨霖铃
作者：胡奎
朝代：明
体裁：乐府曲辞

雨霖铃，铃声杂雨随车行。鸟道西来与天平，不闻华清环佩声。白发梨园吹觱篥，望京楼上空相忆。惟有张徽识此情，御前曾教雨霖铃。
雩阳十景 其一 川江秋月
作者：胡奎
朝代：明
体裁：七言绝句

江如川字月如盘，曾向龙门绝顶看。三载思家东海上，二千里外亦团圆。
雩阳十景 其七 乌石砂图
作者：胡奎
朝代：明
体裁：七言绝句

乌石冈头沙似雪，古来名胜说雩都。雨晴鸟迹分明见，画史惊看十县图。
雩阳十景 其三 龙门夜雨
作者：胡奎
朝代：明
体裁：七言绝句

两崖千仞自天开，闻道当年手凿来。黑水翻江龙出峡，惊涛夜夜作春雷。
雩阳十景 其九 胡僧竹
作者：胡奎
朝代：明
体裁：七言绝句

西域僧来双眼碧，履声敲碎玉娟娟。触机悟得无生法，始信虚心即是禅。
雩阳十景 其二 三峡暮云
作者：胡奎
朝代：明
体裁：七言绝句

西峡夕阳东峡红，白云生峡正当中。莫道无心作霖雨，等閒飞起便从龙。
雩阳十景 其五 青山瀑布
作者：胡奎
朝代：明
体裁：七言绝句

银汉翻空作雪飞，近山浑欲换秋衣。月钩斜挂真珠箔，不碍仙人跨鹤归。
雩阳十景 其八 罗岩曲水
作者：胡奎
朝代：明
体裁：七言绝句

濂溪祠在碧岩前，下有流觞九曲泉。前代风流遗墨在，山阴空费打碑钱。
雩阳十景 其六 紫阳甘泉
作者：胡奎
朝代：明
体裁：七言绝句

灵泉百尺接龙潭，一日能酸一日甘。笑我交情淡如水，从今不必论酸咸。
雩阳十景 其十 梁山古桧
作者：胡奎
朝代：明
体裁：七言绝句

斗岩老桧自梁朝，上有飞仙不可招。拟借玉笙吹一曲，满天凉月送王乔。
雩阳十景 其四 鸡嶂晓烟
作者：胡奎
朝代：明
体裁：七言绝句

旸谷金鸡天上啼，日高青嶂树烟低。从教截得山前路，一寸乡心定不迷。
雩阳十景·川江秋月
作者：胡奎
朝代：明

江如川字月如盘，曾向龙门绝顶看。三载思家东海上，二千里外亦团圆。西峡夕阳东峡红，白云生峡正当中。莫道无心作霖雨，等閒飞起便从龙。两崖千仞自天开，闻道当年手凿来。黑水翻江龙出峡，惊涛夜夜作春雷。旸谷金鸡天上啼，日高青嶂树烟低。从教截得山前路，一寸乡心定不迷。银汉翻空作雪飞，近山浑欲换秋衣。月钩斜挂真珠箔，不碍仙人跨鹤归。灵泉百尺接龙潭，一日能酸一日甘。笑我交情淡如水，从今不必论酸咸。乌石冈头沙似雪，古来名胜说雩都。雨晴鸟迹分明见，画史惊看十县图。濂溪祠在碧岩前，下有流觞九曲泉。前代风流遗墨在，山阴空费打碑钱。西域僧来双眼碧，履声敲碎玉娟娟。触机悟得无生法，始信虚心即是禅。斗岩老桧自梁朝，上有飞仙不可招。拟借玉笙吹一曲，满天凉月送王乔。
雪
作者：胡奎
朝代：明
体裁：古风

晴响始鸣条，寒威稍侵户。声䋣知杂霰，溜密应兼雨。寻灯靡靡飘，度隙斜斜舞。兴极还思剡，歌长重和楚。寂寞大音希，悠然向谁语。
雪中乌
作者：胡奎
朝代：明
体裁：乐府曲辞

雪中乌，雪中乌，城头积雪白模糊。天寒失其巢，哑哑无宇居。巢中有雏尾毕逋，雏不见母母忆雏。雪中乌，孤复孤。
雪中怀皓上人
作者：胡奎
朝代：明
体裁：古风

高阁暮寒甚，不知春雪来。急霰鸣竹间，顷刻覆青苔。数日寡轮鞅，林扉谁与开。故人寄禅居，雅趣亦悠哉。熏炉与茶鼎，真足外形骸。坐久夜钟过，起思重裴回。
雪中玉堂夜直次黄清老韵
作者：胡奎
朝代：明
体裁：七言律诗

银河剪水渐霏微，供奉承恩直禁闱。琪树有花春不老，玉堂无月夜生辉。寒催光禄分官酒，暖觉归春入赐衣。铃索声沈宫漏静，巴歌谁共和金徽。
雪后看山
作者：胡奎
朝代：明
体裁：五言绝句

昨日白如玉，今朝青似螺。我留青白眼，看得此山多。
雪晴寄友
作者：胡奎
朝代：明
体裁：七言绝句

快雪晴时竹色匀，江南又见一番春。出门苦厌青泥滑，十日无由见故人。
雪竹
作者：胡奎
朝代：明
体裁：七言绝句

黄陵女儿玉一双，天寒洒泪落湘江。苍梧鸣凤无消息，翠影参差雪满窗。
静夜思
作者：胡奎
朝代：明
体裁：乐府曲辞

出门月色白如霜，静夜所思思断肠。有美人兮天一方，碧云迢迢河汉长。河汉长，不可越。但有一寸心，含情托明月。明月照人心不移，静夜所思谁得知。
鞋山
作者：胡奎
朝代：明

一叶青莲堕碧波，美人不见奈愁何。天边有月羞弓样，水底无尘污袜罗。五老著来云气湿，小姑行处露花多。足音未许人间识，蹴蹋风涛几度过。曾忆兰舟问二姑，何年只履堕晴湖。满江波浪流不去，小龙女儿穿得无。只许足音闻谷口，不教踪迹混泥途。至今想见凌波袜，隔水盈盈不受呼。
鞋山·其一
作者：胡奎
朝代：明
体裁：七言律诗

一叶青莲堕碧波，美人不见奈愁何。天边有月羞弓样，水底无尘污袜罗。五老著来云气湿，小姑行处露花多。足音未许人间识，蹴蹋风涛几度过。
鞋山·其二
作者：胡奎
朝代：明
体裁：七言律诗

曾忆兰舟问二姑，何年只履堕晴湖。满江波浪流不去，小龙女儿穿得无。只许足音闻谷口，不教踪迹混泥途。至今想见凌波袜，隔水盈盈不受呼。
顾况读书台二首
作者：胡奎
朝代：明

朝登紫微寺，日出林扉开。寻僧访古迹，始见读书台。岁月不复考，古人安在哉。空馀丹井石，寂寞生苍苔。东海有蟠桃，托根在蓬莱。结实三千岁，谁能见花开。此树寿命长，世传王母栽。思昔通天观，灵驭排云来。汉苑不可种，茂陵非仙才。回视三山下，清浅飞黄埃。
顾况读书台二首·其一
作者：胡奎
朝代：明
体裁：古风

朝登紫微寺，日出林扉开。寻僧访古迹，始见读书台。岁月不复考，古人安在哉。空馀丹井石，寂寞生苍苔。
顾况读书台二首·其二
作者：胡奎
朝代：明
体裁：古风

东海有蟠桃，托根在蓬莱。结实三千岁，谁能见花开。此树寿命长，世传王母栽。思昔通天观，灵驭排云来。汉苑不可种，茂陵非仙才。回视三山下，清浅飞黄埃。
题一天秋月诗卷为侯少府作
作者：胡奎
朝代：明

玉堂学士老东坡，载酒西湖逸兴多。寄语文章侯少府，一天秋月夜如何。一天秋月夜方中，时有南来水面风。总是乾坤清意味，尽情付与觉非翁。一天月照凤凰城，钟鼓迟迟报五更。候吏不来公馆静，此时看得最分明。一天秋月湛冰壶，千里家山入画图。若向涌金门外看，西湖即是涌金湖。一天明月照清秋，风露凉生紫绮裘。若遣玲珑歌一曲，千年重见白杭州。
题一天秋月诗卷为侯少府作·其一
作者：胡奎
朝代：明
体裁：七言绝句

玉堂学士老东坡，载酒西湖逸兴多。寄语文章侯少府，一天秋月夜如何。
题一天秋月诗卷为侯少府作·其三
作者：胡奎
朝代：明
体裁：七言绝句

一天月照凤凰城，钟鼓迟迟报五更。候吏不来公馆静，此时看得最分明。
题一天秋月诗卷为侯少府作·其二
作者：胡奎
朝代：明
体裁：七言绝句

一天秋月夜方中，时有南来水面风。总是乾坤清意味，尽情付与觉非翁。
题一天秋月诗卷为侯少府作·其五
作者：胡奎
朝代：明
体裁：七言绝句

一天明月照清秋，风露凉生紫绮裘。若遣玲珑歌一曲，千年重见白杭州。
题一天秋月诗卷为侯少府作·其四
作者：胡奎
朝代：明
体裁：七言绝句

一天秋月湛冰壶，千里家山入画图。若向涌金门外看，西湖即是涌金湖。
题七马图为张将军作
作者：胡奎
朝代：明
体裁：古风

七马来自流沙西，二十有八玉凿蹄。时平四海罢征战，华山之阳春草肥。一匹龁草，两匹洗刷临清溪。中有两匹络青丝，奚官傍立不敢骑。明当进入天门下，一一金鞍盖黄帕。汉家不用千里才，只许将军看图画。
题万玉图为姚氏作
作者：胡奎
朝代：明
体裁：七言绝句

天妃夜剪银河水，散作江南万玉花。若向洛阳城里卖，牡丹应不让姚家。
题三桂堂
作者：胡奎
朝代：明
体裁：古风

吾闻戴家三儿翩翩如雁行，家有三桂之高堂。堂中八月风露凉，三儿读书三桂傍。黄金月中树，白玉天上郎，人言教子有义方。东家牡丹好池馆，何如三树岁岁凌秋霜。
题三桂堂
作者：胡奎
朝代：明
体裁：古风

生儿贵生男，男可应门户。种树当种桂，桂能耐寒暑。君家有三儿，一一青琼枝。时来三树下，骑竹相娱嬉。大儿眉宇好，小儿奇绝倒。中儿更可人，比兄读书早。愿儿读书早，长大俱成名。年年桂花发，来听读书声。
题三笑
作者：胡奎
朝代：明
体裁：七言绝句

虎溪原只在东林，笑入长松落照阴。谁信偶然同一笑，直教贻笑到如今。
题三笑图
作者：胡奎
朝代：明

一时行过虎溪头，何事千年笑未休。山色水光无限思，至今人说晋风流。一时行过虎溪东，笑倒庐山五老峰。说与柴桑陶靖节，攒眉不必更闻钟。
题三笑图
作者：胡奎
朝代：明
体裁：七言绝句

过溪三笑本无心，岂意流传直到今。涧水松风都是笑，白云依旧在东林。
题三笑图·其一
作者：胡奎
朝代：明
体裁：七言绝句

一时行过虎溪头，何事千年笑未休。山色水光无限思，至今人说晋风流。
题三笑图·其二
作者：胡奎
朝代：明
体裁：七言绝句

一时行过虎溪东，笑倒庐山五老峰。说与柴桑陶靖节，攒眉不必更闻钟。
题三香图
作者：胡奎
朝代：明
体裁：七言绝句

明珠翠羽满芳洲，矾弟梅兄不可求。江海风流今见画，露花凉叶思悠悠。
题三香图二首
作者：胡奎
朝代：明

拾翠羽，采明珠，美人宛在沧洲居。梅为兄，矾为弟，一笑相逢大江水。江水澄澄罗袜寒，双井诗人谁共看。秋风双井芙蓉老，太史当年被花恼。挥毫曾赋水仙诗，矾弟梅兄奇绝倒。三香之图风骨清，信知难弟复难兄。昨夜月明江水白，出门一笑见高情。
题三香图二首·其一
作者：胡奎
朝代：明
体裁：古风

拾翠羽，采明珠，美人宛在沧洲居。梅为兄，矾为弟，一笑相逢大江水。江水澄澄罗袜寒，双井诗人谁共看。
题三香图二首·其二
作者：胡奎
朝代：明
体裁：古风

秋风双井芙蓉老，太史当年被花恼。挥毫曾赋水仙诗，矾弟梅兄奇绝倒。三香之图风骨清，信知难弟复难兄。昨夜月明江水白，出门一笑见高情。